Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 10. marca 2009

Materiál číslo: 325/2009

K bodu : Informácia o plnení realizačného plánu Programových priorít samosprávy 
               mestskej časti Bratislava-Petržalka na roky 2007 – 2010 k 31.12. 2008

Predkladá:						Návrh uznesenia:

Milan Ftáčnik						Miestne zastupiteľstvo mestskej časti 
							Bratislava-Petržalka 	

b e r i e   n a v e d o m i e  

Informáciu o plnení realizačného plánu Programových priorít samosprávy mest-skej časti Bratislava-Petržalka na roky 2007 – 2010 – k 31.12.2008

Prerokované : 
MR 24.2.2009

Spracovateľ: 
Milan Ftáčnik 
Juraj Kováč 
vedúci oddelenia 

Marec 2009

Dôvodová správa

Pri schválení Programových priorít samosprávy na roky 2007-2010 a schválení Realizačného plánu programových priorít deklarovala miestna samospráva, že bude robiť každoročný odpočet plnenia priorít a konkrétnych úloh prijatých na ich uskutočnenie. Predložený materiál je prvým takýmto odpočtom a pretože samostatný odpočet za rok 2007 sa nerobil, obsahuje  plnenie úloh vrátane roku 2007.  
Predložený materiál má rovnakú štruktúru ako Realizačný plán programových priorít s tým, že obsahuje číslo úlohy z realizačného plánu, oddelenie (alebo oddelenia), ktoré úlohu plní a konštatovanie o splnení, nesplnení alebo čiastočnom splnení úlohy, vrátane komentára ako bola úloha v roku 2008 plnená. V elektronickej podobe bola poslancom zaslaný materiál, ktorý obsahuje kompletné znenie úloh realizačného plánu vrátane popisu a predpokladaných finančných výdavkov a k tomu je priložené identické hodnotenie plnenia každej úlohy ako v tomto materiáli. V tejto podobe bude materiál zverejnený na internetovej stránke mestskej časti, s prípadnými úpravami, ktoré vyplynú z rokovania miestneho zastupiteľstva. 
Prehľad o počte a o plnení úloh v jednotlivých oblastiach programových priorít obsahuje nasledovná tabuľka. 

Oblasť	Splnené 	Čiastočne splnené 	Nesplnené 	Onesko-rené 	SPOLU 	
1. Územný rozvoj Petržalky ako mesta 	6	3	1	6	16	
2. Doprava a parkovanie 	4	1	1	2	8	
3. Životné prostredie 	14	2	4	1	21	
4. Vzdelávanie a rozvoj školstva 	6	1	1	0	8	
5. Bezpečnosť občanov 	5	0	2	0	7	
6. Sociálna starostlivosť a zdravot. 	5	2	4	0	11	
7. Bývanie 	4	1	2	0	7	
8. Športovanie 	5	1	1	0	7	
9. Fungovanie miestneho úradu 	2	4	2	0	8	
10. Moderná Petržalka 	2	3	1	0	6	
S P O L U : 	53	18	19	9	99	

Splnených v roku 2008 je 53 úloh, čo je viac ako polovica, spolu s čiastočne splnenými to tvorí 72% stanovených úloh. Z prehľadu je vidieť, že oneskorené úlohy sú najmä v oblastiach územného rozvoja Petržalky a v doprave a parkovaní, kde je mestská časť závislá na postupe hlavného mesta.
Z nesplnených úloh sú dve, ktoré ich nositelia avizujú ako nesplniteľné do konca volebného obdobia, konkrétne úlohu 6.1.3. zriadiť Petržalské centrum seniorov – to je vzhľadom na rozhodnutie miestneho zastupiteľstva o poskytnutí budovy bývalej MŠ Fedinova 7 pre potreby školstva v týchto priestoroch nereálne a úlohu 4.2.2. o vybudovaní 4 verejných knižníc v priestoroch základných škôl, reálne je vzhľadom na výšku potrebných finančných prostriedkov vybudovať 1 až 2 knižnice. Je na zvážení zastupiteľstva, či tieto úlohy z realizačného plánu v tejto podobe nevypustiť. 
Predloženú informáciu o plnení realizačného plánu programových priorít sa odporúča zobrať na vedomie s tým, že bude zverejnená jej elektronická podoba a rovnakým spôsobom ako tento rok sa bude postupovať aj pri hodnotení plnenia priorít v roku 2009 dopisovaním do existujúceho zoznamu, aby bolo jednoznačne vidieť, čo sa v roku 2009 urobilo. 

1. Územný rozvoj Petržalky ako mesta

1.1.  Spolu s odborníkmi a občanmi pripravíme návrhy na budovanie námestí, 
        oddychových zón, športovísk a ďalších mestotvorných prvkov, vybudujeme aspoň 
        jeden mestotvorný prvok ročne 

1.1.1. Návrhy námestí 

1.1.1a - námestie budúceho centra Petržalky
Popis: vytvorenie námestia v priestore budúceho centra Petržalky, ktorého výstavba je plánovaná od r. 2009 do r. 2013 
Zodpovedný: prednosta MÚ	
Rok 2007 – uplatnenie požiadavky návrhu nového námestia v území spracovanom urbanistickou štúdiou PETRŽALKA-CITY a riešenie v územnom pláne zóny pre toto územie
Rok 2009 -  obstaranie dokumentácie pre územné a stavebné povolenie (obstaranie dokumentácie je podmienené termínom realizácie NS MHD)
Rok 2010  - uskutočnenie výstavby
Financovanie: projekty 1 mil. Sk, realizácia 10 mil. Sk   

1.1.1a.	ÚRaD	Úloha je oneskorená. V urbanistickej štúdii PETRŽALKA-CITY bolo schválené centrálne námestie, ktoré bude podrobnejšie riešené v územnom pláne zóny pre celú túto lokalitu. Obstarávanie územného plánu bolo v roku 2008 pozastavené vzhľadom na stanovisko hlavného mesta, ktoré nemá doriešený trasovanie nosného dopravného systému v Petržalke.	

1.1.1b - Námestie Jána Pavla II
Popis:  v priestore smerom ku kostolu je plánované námestie, ktoré by dotvorilo túto lokalitu ako možné zhromaždisko vrátane oddychovej funkcie 
Zodpovedný: prednosta MÚ
Rok 2008 - riešiť v novom územnom pláne zóny Jantárová cesta III (územie vymedzené Jiráskovou, Romanovou, Kutlíkovou a Pajštúnskou ulicou)
Rok 2009 -  obstaranie dokumentácie pre územné a stavebné povolenie (obstaranie dokumentácie je podmienené termínom realizácie NS MHD)
Rok 2010  - uskutočnenie výstavby
Financovanie: projekty 800 tis. Sk, realizácia 10 mil. Sk

1.1.1b.	ÚRaD	Úloha je oneskorená. Obstarávanie územného plánu zóny v tejto lokalite sa začalo, ale bolo v roku 2008 pozastavené vzhľadom na stanovisko hlavného mesta, ktoré nemá doriešený trasovanie nosného dopravného systému v Petržalke	

1.1.1c – rekonštrukcia Vlasteneckého námestia
Popis: Projekt rekonštrukcie Vlasteneckého námestia s priľahlým okolím (parkovisko za obchodom a „komunikácia“ pre motorové vozidlá z parkoviska do budovy školy), súčasne riešiť projektom parkoviska alebo aj parkovacieho domu priestor medzi domom Technických športov a reštauráciou Dominika pozdĺž Rusovskej cesty. Predajné stánky novín a zeleniny premiestniť na vhodnejšie miesto.
Zodpovedný: prednosta MÚ
Rok 2007 - spracovanie projektu
Rok 2008 – obstaranie dokumentácie pre územné a stavené povolenie + realizácia
Financovanie: zo zdrojov MČ + spolufinancovanie (zapojiť aj Poštu, VÚB, nájomcu školy, prípadne ďalších majiteľov a prevádzkovateľov v tomto priestore). 

1.1.1.c	ONsM	Úloha je splnená čiastočne. Bola spracovaná dokumentácia, boli zverené pozemky z hlavného mesta, neboli zatiaľ doriešené všetky majetkové náležitosti. Uskutočnilo sa rokovanie s poštou, VÚB, predajňou REMA, hotelom Dominika a ďalšími prevádzkovateľmi v tomto priestore. Pripravuje sa žiadosť na územné konanie a stavebné povolenie, ako aj žiadosť o pridelenie financií na realizáciu z fondov EÚ, ktorá by mala byť podaná v marci 2009, spolufinancovanie je riešené v rozpočte 	

1.1.1.d - Premostenie Chorvátskeho ramena medzi Technopolom a kostolom sv. Rodiny
Popis: Vybudovať mostík (lávku) pre peších aby sa zvýšila bezpečnosť v predmetnom úseku
Zodpovedný: prednosta MÚ a investičný referát ONM
Rok 2008 - spracovanie projektu a realizácia ako súčasť nosného dopravného systému 
Financovanie –z fondu rozvoja bývania, prípadne od investorov v neďalekej vzdialenosti 

1.1.1.d	ONsM	Úloha je splnená. V roku 2008 vybudovaný chodník a schody, zábradlie, spevnený povrch štrkom. Financovanie bolo zabezpečené z rozpočtu vo výške 160 tis. Sk. 	
   
1.1.2 návrhy oddychových zón

1.1.2a Areál prírodného kúpaliska Veľký Draždiak 
Popis: Miestne zastupiteľstvo schválilo urbanistickú štúdiu, ktorá predpokladá oplotenie areálu, vybudovanie promenádneho chodníka okolo jazera a dobudovanie služieb pre návštevníkov prírodného kúpaliska.  Jej realizácia okrem preložky elektrického vedenia (3.1.2.) predpokladá aj majetkovoprávne vysporiadanie podľa bodu 3.1.7. na východnej strane jazera, kde pozemky patria Štátnym lesom. 
Zodpovedný: prednosta MÚ
Rok 2007-2008 – rokovanie s magistrátom o zahrnutie lokality do projektu mestského parku
Rok 2008-2009 – prekládka elektrického vedenia nad kúpaliskom
Rok 2008 -  dokumentácia pre územné a stavebné povolenie (podľa stavu prekládky)
Rok 2009-2010 – realizácia kúpaliska (v nadväznosti na prekládku)
Financovanie: projekty – 800 tis. Sk, realizácia 15 mil. Sk (krytá podľa výsledku rokovania s magistrátom z prostriedkov na mestský park)

1.1.2a	prednosta	Úloha je oneskorená. Mestská časť uplatnila požiadavku o zahrnutie lokality Veľkého Draždiaka do projektu mestského pobytového parku Draždiak, pričom bola zahrnutá iba severozápadná časť vrátane otočky autobusov na Antolskej. V prekládke elektrického vedenia na jazerom boli vykonané rokovania so všetkými veľkými vlastníkmi pozemkov nad budúcou trasou schválenou v  územnom pláne v roku 2007 a tí vyslovili súhlas so zriadením vecného bremena na vedenie VVN. Peniaze vo výške 600 tis. Sk na financovanie vysporiadania malých vlastníkov a získanie ich súhlasu boli schválené v rozpočte 2009. 	

1.1.2b Oddychové územie Malého Draždiaka
Popis: Dotvorenie areálu kúpaliska podľa schválenej urbanistickej štúdie zóny Malý Draždiak a podľa projektu mestského pobytového parku schváleného mestom ako priorita
Zodpovedný: prednosta MÚ v spolupráci s mestom Bratislava
Rok 2008 – projektová dokumentácia
Rok 2009-2010 – realizácia
Financovanie: časť zo 130 mil. Sk, ktoré schválilo vo svojom rozpočte mesto Bratislava na realizáciu tejto priority

1.1.2b	prednosta	Úloha v roku 2008 splnená. Mestské zastupiteľstvo schválilo v novembri 2008 urbanistickú štúdiu mestského pobytového parku Draždiak, ktorá zahŕňa v plnom rozsahu aj územie Malého Draždiaka. ďalej sa pracuje na realizačnom projekte parku. Mesto Bratislava schválilo v rozpočte 2009 sumu 90 mil. Sk na realizáciu parku. 	

1.1.3  Návrhy  detských ihrísk 

1.1.3 Rekonštrukcia vytypovaných verejných detských ihrísk (VDI)
Popis: V nadväznosti na nariadenie vlády SR o sprísnení podmienok pre prevádzkovanie  
            VDI  znížiť ich počet, vytypovať, ktoré ihriská zostanú v spolupráci 
            s rodičovskou verejnosťou a postupná rekonštrukcia vybraných ihrísk v spolupráci so 
            súkromnými partnermi a rodičmi
Zodpovedný: ONM v spolupráci s VPS
Rok 2007 – vytypovanie ihrísk na rekonštrukciu v spolupráci s verejnosťou
Rok 2007-2010 – realizácia vybraných projektov
Financovanie: zo zdrojov MČ (podľa osobitného materiálu) a z mimorozpočtových zdrojov

1.1.3	ONsM
VPS	Úloha je v roku 2008 splnená. V roku 2007 bol schválený materiál, ktorý určil na rekonštrukciu 50 VDI z celkového počtu 150. Po diskusii najmä s rodičovskou verejnosťou bolo vytypovaných 18 VDI na rekonštrukciu v roku 2008, ktorú realizoval Miestny podnik VPS. Boli zrekonštruovaných 15 VDI, tri sa presunuli do roku 2009. Na rekonštrukciu v roku 2008 bolo vynaložených 7 mil. Sk. 	

1.2.   Budeme presadzovať regulovaný investičný rozvoj, v ktorom mestská  
         časť bude prezentovať verejný záujem, ako nástroj regulácie spresníme postup pri územno-plánovacom konaní v meste a schválime zonálne plány citlivých lokalít v Petržalke po prerokovaní s občanmi.  
 
1.2.1. Spresniť postup pri územnoplánovacom konaní v meste
Popis: Spresniť a dohodnúť s mestom postup vydávania záväzných stanovísk k investičnej činnosti so zohľadnením komunálnych záujmov mestskej časti, rozpracovať systém dvoch pečiatok
Zodpovedný: odd. ÚRaD, odd. ÚKaSP, právny referát
Rok 2007: schválenie do konca roku
Financovanie: 0

1.2.1.	URaD,
UKSP, Právny referát
	Úloha je oneskorená. Prvá verzia návrhu postupu vydávania záväzných stanovísk v spolupráci mestskej časti a mesta (t.j. systém dvoch pečiatok) bola vypracovaná v roku 2007. Mesto reagovalo tak, že treba počkať na nový stavebný zákon, ktorý doteraz nebol predložený. Druhá verzia materiálu bola spracovaná v roku 2008, doteraz nebola predložená na mesto. 	

1.2.2. Pripraviť postup prerokovávania investičných zámerov v mestskej časti
Popis: Takýto postup existoval v písomnej podobe, schválený v miestnom zastupiteľstve. Ukazuje sa potreba znovu prijať takýto dokument, ktorý by reagoval na zmeny v stavebnom zákone, v štatúte mesta a ktorý by tiež riešil potrebu súčinnosti odd. ÚRaD, ÚKSP a ŽP pri príprave a posudzovaní investičných návrhov v mestskej časti ako aj úlohu komisie územného plánu a dopravy miestneho zastupiteľstva v tomto procese.
Zodpovedný: odd. ÚRaD, odd. ÚKSP, odd. ŽP	
Rok 2007 – schválenie v mestskej rade do konca roku
Financovanie: 0

1.2.2.	ÚRaD
ÚKaSP
ŽP	Úloha je splnená. Postup pri prerokovávaní investičnej činnosti bol schválený dňa 01.07. 2008 uznesením miestneho zastupiteľstva č. 207/2008. Na jeho základe sa začalo so zverejňovaním dôležitých investičných zámerov na web stránke mestskej časti, čo bolo ocenené ako tretie najvýznamnejšie opatrenie samosprávy v roku 2008. 	

1.2.3. Informovať príslušné komisie o návrhoch na predaj alebo prenájom pozemkov mestom
Popis: Cieľom je dosiahnuť včasnú informovanosť poslancov o návrhoch predložených mestom na vyjadrenie mestskej časti, ktoré dáva starosta ako jej štatutár, ale mohol by sa oprieť o stanovisko odborných komisií
Zodpovedný: odd. NsM
Rok 2007 – začatie realizácie
Financovanie: 0

1.2.3	ONsM	Úloha je splnená čiastočne. Všetky návrhy na predaj alebo prenájom pozemkov mestom sú predkladané na operatívnu poradu starostu na vyjadrenie zástupcom starostu. Ich prerokovanie v komisiách miestneho zastupiteľstva vzhľadom na krátkosť času stanoveného primátorom mesta nie je vždy možné. 	

1.2.4. Obstarať Územný plán zóny „Jantárová cesta III“ 
Popis:	územie vymedzené Jiráskovou, Romanovou, Kutlíkovou a Pajštúnskou ulicou
Zodpovedný: oddelenie ÚRaD	
Rok 2007: začatie obstarávania
Financovanie: z rozpočtu (800. tis. Sk)

1.2.4.	ÚRaD	Úloha je oneskorená.  S obstarávaním územného plánu zóny začal miestny úrad v roku 2007. Boli spracované prieskumy a rozbory a návrh zadania. Proces obstarávania je pozastavený na žiadosť mesta z dôvodu, že nie je zadefinovaný pozdĺžny profil trasy nosného dopravného systému MHD.	

1.2.5. Obstarať Územný plán zóny „Jantárová cesta II“ 
Popis:	územie vymedzené Rusovskou, Gessayovou, Romanovou, Ševčenkovou a Hálovou  ulicou 
Zodpovedný: oddelenie ÚRaD	
Rok 2008: začatie obstarávania 
Financovanie: z rozpočtu (1,2 mil. Sk)

1.2.5.	ÚRaD	Úloha je oneskorená. V roku 2008 začal miestny úrad s obstarávaním územného plánu zóny. Bol vybraný dodávateľ, boli spracované prieskumy a rozbory a návrh zadania. Proces obstarávania je pozastavený na žiadosť mesta z dôvodu, že nie je zadefinovaný pozdĺžny profil trasy nosného dopravného systému MHD.	

1.2.6. Spracovať územný plán zóny „Jantárová cesta IV“ 
Popis:  územie medzi Pajštúnskou a Betliarskou ulicou po Janíkov dvor 
Zodpovedný: oddelenie ÚRaD
Rok 2009: začatie obstarávania   
Financovanie: z rozpočtu (800 tis. Sk)

1.2.6.	ÚRaD	Úloha nebola termínovaná na roky 2007-2008.  	

1.3.   Prehodnotíme existujúce územno-plánovacie dokumenty na úrovni  
         mestskej časti s cieľom zabrániť necitlivému zahusťovaniu

1.3.1. Prerokovať v komisii územného plánu a dopravy existujúce dokumenty
Popis: Prehodnotenie existujúcej územnoplánovacej dokumentácie mesta alebo zóny je možné cez zmeny a doplnky, čo je proces presne upravený stavebným zákonom. V komisii posúdiť hustotu zástavby a dodržanie kritérií urbanizácie priestoru. Existujúce platné územnoplánovacie podklady – urbanistické štúdie spodrobňujúce územný plán sú nasledovné: 
•	UŠ Veľký Draždiak, r. 2004
•	UŠ zóny Malý Draždiak, r. 2005
•	UŠ zóny Draždiak – Štrkovisko, r.2005 
•	UŠ Pravobrežného centra, r. 2002
•	UŠ Chorvátske rameno Zrkadlový háj, r. 1999
•	UŠ Jantárová cesta Lúky, r. 2001
•	UŠ Západná rozvojová os Petržalka – Sever, r. 2001
•	UŠ Západná rozvojová os Petržalka – Juh, r. 2001 
•	Vyhľadávacia UŠ rozmiestnenia viacpodlažných parkovísk a garáží v MČ BP r. 2000
•	UAŠ zóny Jiráskova – Tupolevova,
•	Revitalizácia obytného územia Petržalky, časť Háje-Ovsište, r. 2001 – prerokované len s obyvateľmi, r. 2000
•	Revitalizácia obytného územia, časť Lúky VIII, r. 2001– prerokované s obyvateľmi
•	UŠ Zmena podielu bývania vo vybraných lokalitách občianskej vybavenosti Chorvátske rameno -  Zrkadlový Háj, r.2004 - prerokované
•	UŠ Zmena podielu bývania vo vybraných lokalitách občianskej vybavenosti Jantárová cesta - Lúky, r.2004 - prerokované
Zodpovedný: 1. zástupca starostu a predseda komisie
Rok 2007-2008 – prerokovanie a prehodnotenie dokumentácie
Financovanie: 0

1.3.1	1.zástupca starostu	Úloha je splnená čiastočne. Na žiadosť zástupcu starostu bol spracovaný odd. ÚRaD materiál o súlade existujúcich územno-plánovacích dokumentov s územným plánom mesta z roku 2007. Materiál bol prerokovaný porade starostu začiatkom roku 2009.	

1.3.2. Vytypovať intaktné plochy
Popis: V spolupráci s odbornými útvarmi magistrátu vytypovať intaktné plochy, na ktorých nebude možná zástavba a riešiť právne záväznú formu ochrany týchto plôch
Zodpovedný: odd. ŽP a komisia ŽP
Rok 2008 – realizácia úlohy
Financovanie: 0

1.3.2	ŽP	Úloha nie je splnená. Bolo vytypovaných 47 lokalít, ktoré boli pripomienkované oddelením ÚRaD. Pri súčasnej legislatíve nie je možné, aby mestská časť vytvorila takú právnu ochranu na vybrané plochy, aby bola zabezpečená ich ochrana pred zastavaním. Danú problematiku je možné riešiť len zmenou všeobecne záväzného nariadenia hlavného mesta SR Bratislavy o starostlivosti o verejnú zeleň a zmenou územného plánu.  	

1.4.	Podmienime výstavbu nových stavebných objektov vytvorením adekvátneho množstva zelene, parkovacích plôch, riešením dopravnej situácie a podporou detských ihrísk a oddychových zón.

1.4.1. Zapracovať tieto podmienky do postupu prerokovávania investičných návrhov v mestskej časti a do územných plánov zón
Popis: Ide o trvalú prioritu, ktorá sa bude uplatňovať pri posudzovaní urbanistických štúdií zón, architektonických štúdii stavieb, dokumentácii stavieb pre územné rozhodnutie, dokumentácií stavieb pre stavebné povolenie a pri ich povoľovaní.
Zodpovedný: odd. ÚRaD, odd. ÚKaSP, odd. ŽP
Rok 2007 – zapracovanie do postupu prerokovávania investičných návrhov
Rok 2008-2010 – využitie pri schvaľovaní územných plánov zón
Financovanie: 0

1.4.1.

	ÚRaD ÚKaSP
ŽP	Úloha je splnená. Nový územný plán mesta z roku 2007 spresnil regulatívy zelene pri rozvojových investičných územiach, ktorých dodržanie sa vyžaduje aj v zmysle postupu prerokovávania investičných návrhov mestskej časti. Rovnako sa vyžaduje dodržanie počtu parkovacích miest v zmysle vyhlášky a riešenie dopravného napoje-nia v zmysle predpisov. Podpora detských ihrísk a oddychových zón zo strany inve-storov je riešená individuálne pri jednotlivých investíciách tam, kde je to možné. 	

2.  Doprava a parkovanie

2.1. Budeme presadzovať na úrovni mesta také zmeny v MHD, ktoré povedú k väčšej spokojnosti Petržalčanov s verejnou dopravou.

2.1.1. Raz ročne vyhodnocovať kvalitu a funkčnosť MHD v mestskej časti a predkladať návrhy na úpravu mestu
Popis: Viaceré negatívne reakcie obyvateľov Petržalky vyvolala optimalizácia trasovania liniek MHD v roku 2005 bol zavedený systém trasovania autobusov, ktorá zapojila  most Apollo do dopravného systému mesta a trasovanie liniek MHD bolo riešené s prihliadnutím na pripravovanú realizáciu nosného koľajového dopravného systému v Petržalke. (Vysokokapacitná linka č. 95, ktorá tvorí v tomto trasovaní základnú kostru dopravného systému, by v budúcnosti mala byť nahradená nosným systémom). Pozitívne zmeny v tomto trasovaní podľa pripomienok občanov môžu viesť k väčšej spokojnosti obyvateľov s MHD a zastaveniu negatívneho trendu posilňovania individuálnej automobilovej dopravy na úkor verejnej dopravy.
Zodpovedný: odd. ÚRaD, tlačové a komisia pre územný plán a dopravu
Rok 2007-2010 – spracovať písomný materiál a predložiť ho miestnemu zastupiteľstvu a následne námestníkovi primátora pre dopravu a Dopravnému podniku Bratislava, a.s. 
Financovanie: 0

2.1.1.	ÚRaD,
KS
	Úloha v roku 2007 splnená. V priebehu roku 2007 sme zaslali BP sumár pripomienok, ktoré vzišli z verejnej diskusie, zameranej na možné zmeny v organizácii hromadnej dopravy v Petržalke. Všetky podnety od občanov boli zaslané DP s požiadavkou na ich riešenie. Prioritne sa z hľadiska presmerovania liniek riešilo dopravné napojenie časti Ovsište linkou 84, konečná linky 83 bola zriadená pri Technopole a vytvorili sa dve nové linky – študentská 184 k Ekonomickej univerzite a spoj k petržalskému cintorínu. Z technického hľadiska došlo k vybudovaniu obratiska autobusov pri Technopole, osadili sa nové zastávky – konečná 93, 95, v 20 prípadoch boli rekonštruované poškodené zastávky.
Úloha v roku 2008 nebola plnená. 	

2.1.2. Pri novom projekte organizácie MHD požiadať primátora o jeho prerokovanie v miestnom zastupiteľstve pred jeho prerokovaním v mestskom zastupiteľstve.
Popis: Námestník primátora pre dopravu pripravuje zásadnejší dokument organizácie verejnej dopravy v meste. Vzhľadom na citlivosť dopadov na Petržalku pri poslednej optimalizácii sa navrhuje, aby svoje pripomienky prijala mestská časť na miestnom zastupiteľstve. 
Zodpovedný: odd. ÚRaD, tlačové a komisia pre územný plán a dopravu
Rok 2007 – zaslanie listu primátorovi
Rok 2008 – prerokovanie v miestnom zastupiteľstve 
Financovanie: 0

2.1.2.	ÚRaD,
KS	Úloha zatiaľ nie je splnená. Mestská časť požiadala námestníka primátora pre dopravu o predloženie projektu organizácie MHD v roku 2008, ale nebol nám predložený. Nebol predložený ani do mestského zastupiteľstva. 	

2.2. Podporíme nosný dopravný systém integrovanej koľajovej dopravy v súlade s memorandom o spolupráci medzi mestom a Ministerstvom dopravy SR, ktorý bude Petržalku spájať do jedného celku a nie ju rozdeľovať. 

2.2.1. Prijať stanovisko k dokumentácii na riešenie nosného systému MHD podľa požiadaviek na vytvorenie mestotvorného prostredia s dobrou dopravnou obslužnosťou územia.
Popis: Mestská časť Bratislava-Petržalka vydala v januári 2005 stanovisko k Stavebnému zámeru „Nosný systém MHD, prevádzkový úsek Janíkov dvor – Šafárikovo námestie
v Bratislave“, ktoré bolo schválené uznesením Miestneho zastupiteľstva mestskej časti Bratislava-Petržalka č.193. V stanovisku Mestská časť Bratislava-Petržalka  podporila urýchlené riešenie dopravnej situácie vybudovaním električkovej trate spolu s komunikáciou „B“, ako súčasťou komunikačnej kostry Petržalky, vrátane dobudovania kompletnej križovatky Jantárovej cesty s Einsteinovou ulicou. Nakoľko trasa nosného systému vedie obytným územím, žiadala preferovať riešenie, umožňujúce postupnú urbanizáciu územia s najmenším zásahom do jestvujúcich komunikácií a územia a bezproblémové pešie prepojenia medzi jednotlivými urbanistickými blokmi a obytnými súbormi, preto odporúčala realizovať z predložených variantných riešení estakádny variant. 
Mestská časť Bratislava-Petržalka na základe obstaraného odborného posudku VUD Žilina k predmetnému zámeru, odporučila overiť variant úrovňového vedenia trasy nosného systému, s úrovňovým riešením priečnych prepojení (úrovňové križovatky), s riadením dopravy cestnou svetelnou signalizáciou s dynamickou preferenciou pohybu vozidiel prostredníctvom detektorov a predsignálov. Koľajový zvršok v centrálnej polohe žiadala riešiť ako uzatvorený (prekryté podvaly), aby vytvoril možnosť vybudovať v centrálnej polohe mestskej časti reprezentačné mestotvorné priestory, bez oplotenia trate. Predložený úrovňový a polozapustený variant s mimoúrovňovými križovatkami, ktoré znehodnocujú územie v centrálnej polohe našej mestskej časti, s opornými múrmi siahajúcimi takmer pred okná bytových domov sú vhodné na okraj mesta a nie do centrálnej polohy, preto bol vyjadrený nesúhlas s takýmto riešením električkovej trate v Petržalke. Ministerstvo životného prostredia pri posudzovaní  z hľadiska vplyvu na životné prostredie odporučilo spracovať dokumentáciu pre územné konanie v kombinácii estakádneho s úrovňovým variantom.
Po predložení novej dokumentácie mestská časť zaujme stanovisko, pričom  predpokladá v súlade prioritami mesta realizáciu projektu do roku 2010. 
Zodpovedný: odd. ÚRaD a komisia územného plánovania a dopravy
Termín : podľa termínu predloženia predmetnej dokumentácie
Financovanie: 0

2.2.1.	ÚRaD	Úloha je oneskorená.  Nová dokumentácia riešenia nosného dopravného systému MHD nebola zatiaľ predložená. Čaká sa na spracovanie technicko-ekonomickej štúdie, ktorá určí trasovanie a spôsob riešenia. Jej obstaranie zabezpečujú Železnice SR a bude predložená až v roku 2009. 	

2.3. Pripravíme Program riešenia statickej dopravy, s cieľom zvýšiť počet  parkovacích miest .              

2.3.1. Prijať Program riešenia statickej dopravy v miestnom zastupiteľstve
Popis: V nadväznosti na analýzy a materiály z minulého volebného obdobia je pripravený program riešenia statickej dopravy, ktorý bude predmetom rokovania miestneho zastupiteľstva na jeseň 2007. Obsahuje konkrétne návrhy na vytvorenie zhruba 10.000 parkovacích miest. 
Zodpovedný: odd. ÚRaD  a Rada fondu statickej dopravy
Rok 2007 – prerokovanie v miestnom zastupiteľstve 
Financovanie: 0

2.3.1.	ÚRaD	Úloha je splnená. Miestne zastupiteľstvo schválilo Program riešenia statickej dopravy v novembri 2007.  	

2.3.2. Rozhodnúť o spoplatnení časti parkovacích miest a ďalších zdrojoch každoročného napĺňania Fondu statickej dopravy určeného na budovanie nových parkovacích miest
Popis: Návrh rozhodnutia je predložený miestnemu zastupiteľstvu v Programe riešenia statickej dopravy a jeho praktická realizácia si vyžaduje úpravu príslušného VZN o miestnych daniach a vydanie VZN o prenájme parkovacích miest. Ďalšími zdrojmi fondu okrem poplatkov motoristov môžu byť aj príspevky súkromných investorov .
Zodpovedný: odd. ÚRaD a finančné oddelenie 
Rok 2007 – prerokovanie v miestnom zastupiteľstve 
Financovanie: 0

2.3.2.	ÚRaD, FO,
ONsM	Úloha je splnená. Návrh na zavedenie vyhradeného parkovania za úhradu bol schválený v zastupiteľstve v máji 2008, výška miestnej dane za zaujatie verejného priestranstva bola stanovená na 18.500 Sk ročne. Doteraz bolo vyhradených 136 parkovacích miest, príjem 24300€, výdaj na vyznačenie miest 23436€.	

2.3.3. Obstarať aktualizáciu pasportizácie odstavných parkovacích plôch s vytypovaním lokalít s najkritickejšími možnosťami parkovania
Popis:  Podľa vykonanej „Pasportizácia parkovacích a odstavných plôch pre motorové vozidlá na území MČ Bratislava–Petržalka“ vykonanej v roku 1997 bol v mestskej časti deficit cca 25000 parkovacích miest. Po 10 rokoch treba urobiť aktualizáciu pasportizácie, ktorá bude podkladom pre rozhodovanie Rady fondu statickej dopravy podľa bodu 2.3.4.
Zodpovedný: odd. ÚRaD 
Rok 2008 – obstaranie aktualizácie pasportizácie 
Financovanie: 0 

2.3.3.	ÚRaD	Úloha je splnená. Pasportizácia bola aktualizovaná v roku 2008. 	

2.3.4. Rozhodnúť v Rade fondu statickej dopravy o konkrétnych krokoch na realizáciu programu statickej dopravy pre ďalší rozpočtový rok
Popis: V nadväznosti na aktualizáciu pasportizácie odstavných plôch a parkovacích miest a finančné možnosti Fondu statickej dopravy rozhodne Rada fondu statickej dopravy o realizačných krokoch pre ďalší rozpočtový rok, ktoré praktiky zabezpečí miestny úrad.
Zodpovedný: rozhodnutie – Rada fondu, realizácia – investičný referát ONM
Rok 2007-2010 – rozhodnutie v októbri, realizácia – nasledujúci rok.
Financovanie: podľa možností Fondu statickej dopravy.

2.3.4	RFSD,
ONsM	Úloha je splnená čiastočne. Bolo zavedené platené vyhradené parkovanie, v Rade fondu boli schválené návrhy na zjednosmernenie ulíc, ktoré sa budú realizovať v roku 2009. Vo Fonde statickej dopravy boli odsúhlasené a na realizáciu sú pripravené parkovíska Wolkrova, Znievska, Furdekova, Starhradská, väčšie na Žehrianskej a Markovej. V roku 2008 sa ich nepodarilo realizovať kvôli negatívnemu stanovisku magistrátu k zvereniu dotknutých pozemkov. Teraz predložil úrad žiadosti o prenájom pozemkov. 	

2.4.  Dobudujeme prehľadný  informačný systém značenia ulíc a objektov na 
        území Petržalky

2.4.1. Pripraviť návrh na dobudovanie informačno-orientačného systému a zabezpečiť jeho realizáciu
Popis: Príprava návrhu predpokladá pasportizáciu existujúceho informačno-orientačného systému, vrátane jeho porovnania s podobnými systémami v iných mestských častiach. Po prerokovaní a schválení návrhu v miestnom zastupiteľstve zabezpečiť jeho realizáciu. 
Zodpovedný: investičný referát ONM
Rok 2008 – predloženie materiálu
Rok 2008-2009 – realizácia schváleného návrhu
Financovanie: 800 tis. Sk

2.4.1	ONsM	Úloha je oneskorená. V roku 2008 bol pripravený materiál, preukazujúci súčasný stav a hlavné zámery realizácie projektu. Materiál bol spracovaný ako informačný. Podnikáme kroky k priskumu trhu dodávateľov, sú spracované základné vízie. V rozpočte na rok 2009 sú  vyčlenené finančné prostriedky na realizáciu návrhu informačno-orientačného systému vo výške 400 tis. Sk.	

3. Životné prostredie

3.1    Budeme rozvíjať zónu Draždiaka (a ďalších jazier) s dôrazom na ich  
         rekreačnú funkciu, doriešime záchrannú službu, sociálne zariadenia,     
         zlepšíme podmienky na ich zarybňovanie a majetkovoprávne 
         usporiadame pozemky okolo týchto zón.

3.1.1. Podieľať sa na vybudovaní pobytového parku v zóne Veľkého a Malého Draždiaka o výmere 58 ha
Popis: Mesto Bratislava schválilo ako jednu zo svojich priorít vybudovanie mestského pobytového parku v zóne Veľkého a Malého Draždiaka. Bolo spracované zadanie pre urbanistickú štúdiu parku, ktorú pripomienkovala aj mestská časť. Počíta sa s uskutočnením súťaže na realizačný projekt parku, ktorý sa v rokoch 2009-2010 bude realizovať. Mestská časť Petržalka bude aktívne vstupovať do jednotlivých etáp prípravy a realizácie parku so svojim stanoviskom. 
Zodpovedný: odd. ŽP
Rok 2007 – zadanie urbanistickej štúdie
Rok 2008 – vyhodnotenie ponúk urbanistickej štúdie a súťaž na realizačný projekt
Rok 2009-2010 – realizácia víťazného projektu
Financovanie: okolo 130 mil. Sk z mestského rozpočtu 

3.1.1.
	ŽP	Úloha v roku 2008 splnená. Mestské zastupiteľstvo schválilo v novembri 2008 urbanistickú štúdiu mestského pobytového parku Draždiak. Teraz sa pracuje na realizačnom projekte parku. Mesto Bratislava schválilo v rozpočte 2009 sumu 90 mil. Sk na realizáciu parku. Súvisí s úlohou 1.1.2.	

3.1.2. Iniciovať preloženie elektrického vedenia nad Veľkým Draždiakom do inej lokality Petržalky 
Popis: Elektrické vedenie nad Veľkým Draždiakom znemožňuje využívať toto jazero na rekreačné účely, pretože kúpanie v ňom je na vlastné nebezpečenstvo. Boli uskutočnené rokovania so Západoslovenskou energetikou, ktorá prejavila pripravenosť riešiť tento problém, ak bude dohoda s vlastníkmi pozemkov na náhradnej trase, ktorá bude v súlade s územným plánom mesta.
Zodpovedný: prednosta MÚ
Rok 2008 – uzatvorenie rokovaní a dohody o preložení
Rok 2009 – rok možnej realizácie
Financovanie: 15-20 mil. Sk z rozpočtu ZSE, 2 mil. Sk na projektovú dokumentáciu z roz-počtu MČ BP

3.1.2	prednosta	Úloha je oneskorená. Boli vykonané rokovania so všetkými veľkými vlastníkmi pozemkov nad budúcou trasou schválenou v  územnom pláne v roku 2007 a tí vyslovili súhlas so zriadením vecného bremena na vedenie VVN. Peniaze vo výške 600 tis. Sk na financovanie vysporiadania malých vlastníkov a získanie ich súhlasu boli schválené v rozpočte 2009.	

3.1.3.  Doriešiť záchrannú službu na Veľkom Draždiaku
Popis: Napriek tomu, že jazero neslúži zatiaľ ako oficiálne kúpalisko, ročne sa v ňom kúpu tisícky Petržalčanov, preto mestská časť chce nájsť stabilného partnera na poskytovanie záchrannej služby najmä na severnej strane jazera, vrátane vybudovania strážnych veží. 
Zodpovedný: prednosta MÚ a odd. školstva, kultúry a športu
Rok 2008 – uzatvorenie zmluvy na základe výberového konania na tri roky
Financovanie: podľa výsledkov výberového konania

3.1.3	prednosta	Úloha je splnená. Bola uzatvorená zmluva so záchrannou službou na rok 2008, na ktorú mestská časť vynaložila finančné prostriedky vo výške 300 tis. Sk ročne. Zmluva na 3 roky nebola uzatvorená z dôvodu, že neboli známe finančné prostriedky na ďalšie obdobie. Na rok 2009 bude vybraná záchranná služba na obdobie 1 roka.	

3.1.4. Doriešiť sociálne zariadenia na Veľkom Draždiaku
Popis: Napriek tomu, že jazero zatiaľ neslúži ako oficiálne kúpalisko, ročne sa v ňom kúpu tisícky Petržalčanov, preto má mestská časť záujem poskytnúť im aj túto službu, ktorá bola v rozpočte na rok 2007. Mestská časť dosiahla dohodu, že sociálne zariadenia zabezpečí súkromný investor, ktorý plánuje na severnej strane jazera postaviť reštauračné zariadenia.
Zodpovedný: ONM
Rok 2008 – realizácia sociálneho zariadenia
Financovanie:  2 mil. Sk zo súkromných zdrojov

3.1.4	ONsM	Úloha nie je splnená.  S realizáciou reštauračného zariadenia na severnej strane jazera sa zatiaľ nezačalo, problémom je zdĺhavé vybavovanie stavebného povolenia na magistráte.  	

3.1.5. Zlepšiť podmienky na zarybňovanie na Veľkom a Malom Draždiaku a v Chorvátskom ramene
Popis: Samotné zarybňovanie zabezpečuje každoročne Slovenský rybársky zväz na vlastné náklady. Má pri tom problémy s prístupom k vode, ktoré môže napomôcť riešiť mestská časť. 
Zodpovedný: odd. ŽP
Rok 2008 – uzavrieť dohodu s rybárskym zväzom o podmienkach zarybňovania
Financovanie: 0

3.1.5.
	ŽP	Úloha je splnená. V roku 2008 sa uskutočnili rokovania so Slovenským rybárskym  zväzom o zlepšení podmienok zarybňovania zo strany mestskej časti. 	

3.2.    Vytvoríme podmienky na vznik ďalších parkov a parčíkov.

3.2.1.  Dobudovať vnútroblokové priestory v Petržalke a parkové úpravy podľa návrhu poslancov, občanov a investorov.
Popis: Systematické budovanie parkov z Konta zelene.
Zodpovedný: odd. ŽP
Rok 2008 – 2010 – obstaranie dokumentácie a realizácia 
Financovanie: z Konta zelene MČ 

3.2.1.
	ŽP	Úloha je v roku 2008 splnená. Boli zrealizované sadové úpravy na Humenskom námestí. 	

3.2.2. Vysádzať odrastené stromy v mestskej časti 
Popis: Ide o aktivitu, ktorá umožní zachovať vzrastlé dreviny z lokalít, kde už nemôžu byť umiestnené a skrášliť nimi zelené plochy v Petržalke. 
Zodpovedný: odd. ŽP
Rok 2007- 2010 – realizácia projektu
Financovanie: 200 000,- SK/ročne bez DPH 

3.2.2.
	ŽP	Úloha je v roku 2008 splnená. Bolo vysadených 79 ks stromov.	

3.2.3. Vykonať pasportizáciu zelene v mestskej časti
Popis: Cieľom je zmapovať zeleň, ktorá je v mestskej časti, aby bolo možné uvažovať o jej zachovaní, kultivácii a rozširovaní
Zodpovedný: odd. ŽP
Rok 2008-2010 – realizácia projektu
Financovanie: 0
3.2.3.	ŽP	Úloha je v roku 2008 splnená. Bol vybraný dodávateľ na pasportizáciu drevín v jednej časti Petržalky. Bolo vykonané geodetické zameranie a zmapovanie drevín, ich zdravotný stav bude doplnený v roku 2009. Vynaložená suma je 150 tis. Sk. 	

3.3.  Zabezpečíme väčšiu čistotu verejných priestranstiev v Petržalke, dôslednú  
        údržbu chodníkov, terás a schodov. Podporíme iniciatívu občanov pri   
        skrášľovaní a udržiavaní čistoty vo svojom okolí. Budeme vyžadovať 
        vyššiu zodpovednosť správcov za čistotu a poriadok.

3.3.1. Spresniť VZN o čistote a poriadku na území mestskej časti a zabezpečiť jeho pravidelnú kontrolu zamestnancami úradu
Popis: Presnejšie špecifikovať vo VZN pojem „chodníky priľahlé k nehnuteľnosti“ a ustano-venie, že za čistotu chodníkov nesú zodpovednosť aj majitelia a prevádzkovatelia obchodov a služieb v domoch. Pri zistení porušenia VZN pri kontrole začať správne konania voči vlastníkom a správcom.
Zodpovedný: odd. ŽP a tlačový referát (vo vzťahu k informovaniu občanov)
Rok 2007 – spresnenie VZN
Rok 2008-2010 – realizácia kontroly 
Financovanie: 0 

3.3.1.	ŽP,
tlačový, 
KS	Úloha je splnená čiastočne. VZN zatiaľ nebolo novelizované, aj z dôvodu, že sa má novelizovať VZN mesta. Z hľadiska informovanosti obyvateľov bola v roku 2008 v mesačných intervaloch realizovaná informačná kampaň o ich  právach a povinnostiach vo vzťahu k VZN o čistote a poriadku na verejných priestranstvách. Téma je spojená tiež s prezentáciou aktivít inšpektorov verejného poriadku – od novembra 2008. 	

3.3.2. Vyriešiť problém terás – vlastníctvo a zodpovednosť za údržbu a čistenie (vzťah majitelia garáží – vlastníci bytov v dome – verejné priestranstvo (nie len chodník)). 
Popis: Najmä na terasách spravovaných Bytovým podnikom Petržalka nie sú doriešené vzťahy vo vzťahu k terasám a zodpovednosť za ich údržbu a čistenie. Tento problém vyžaduje právne riešenie a dohodu všetkých zúčastnených na realizácii.
Zodpovedný: právny referát, odd. UKSP
Rok 2008 – spracovanie právnej analýzy a návrhu riešenia a dohoda zúčastnených 
Financovanie: 0 

3.3.2	ONsM
právny ref.	Úloha je splnená. 	

3.3.3. Vytvoriť (právny) rámec (písomné dohody) na prebratie starostlivosti o zeleň v okolí bytových domov (okrem stromov) na spoločenstvá vlastníkov – správcov domov. 
Popis: Na mnohých miestach to už obyvatelia iniciatívne, ale aj živelne a neodborne robia. Iniciatívu občanov treba podporiť, ale aj odborne usmerniť a iniciatívu aj motivovať, či kompenzovať.
Zodpovedný: právny referát, odd. ŽP
Rok 2008 – spracovanie návrhu písomnej dohody 
Rok 2008-2010 - postupné uzatváranie dohôd so záujemcami 
Financovanie: 0 

3.3.3.
	právny ref.,
ŽP	Úloha je splnená. Dňa 1.7.2008 bol schválený návrh na zriadenie Petržalského okrášľovacieho fondu uznesením miestneho zastupiteľstva č. 210/2008, v ktorom bol aj návrh zmluvy pri starostlivosti o zeleň.	

3.3.4.	Zriadiť  „Petržalský okrášlovací fond“ na poskytovanie dotácií proaktívnym občanom, vlastníkom a spoločenstvám vlastníkov bytov a vyhlásiť súťaž o najkrajšiu predzáhradku a plochu, o ktorú sa obyvatelia inštitúcie budú starať. 
Popis: V nadväznosti na bod 3.3.3. sa predpokladá každoročné vyčlenenie sumy na poskytnutie účelovo viazaných malých grantov aktívnym občanom, vlastníkom a spoločenstvám vlastníkov bytov v zmysle VZN mestskej časti č.2/2005 na pokrytie nákladov na materiálne vybavenie, sadenice a pod. (podľa priloženého projektu) 
Najlepšie iniciatívy vyhodnotí súťaž . takto je to v našom materiáli 
Zodpovedný: odd. ŽP, tlačové
Rok 2008-2010 – vyhlásenie a vyhodnocovanie súťaže 
Financovanie: 150.000 Sk ročne

3.3.4.	ŽP
tlačový ref.
KS	Úloha v roku 2008 je splnená. Dňa 1.7.2008 bol schválený návrh na zriadenie Petržalského okrášľovacieho fondu uznesením miestneho zastupiteľstva č. 210/2008.V roku 2008 bolo zrealizovaných 6 predzáhradiek v celkovej sume 348 878,- Sk.   	

3.3.5.	Vymeniť dlažbu na trhovisku Mlynarovičova 
Popis: Na trhovisku Mlynarovičova je dlažba v zlom technickom stave, dlažobné kocky sú porozbíjané a ohrozujú bezpečnosť návštevníkov trhoviska. Z plochy 460 m2 bola vymenená dlažba na ploche 50 m2 a zostáva vymeniť 410 m2.
Zodpovedný: investičný referát ONM a VPS
Rok 2007 – realizácia 
Financovanie: 370 000,- Sk bez DPH z rozpočtu VPS

3.3.5	ONsM,
VPS	Úloha je nesplnená. Predpokladané náklady na realizáciu vo výške 45 495 € neboli v roku 2007 ani v roku 2008 vyčlenené. 	

3.4. Prispejeme k možnosti uzamykania kontajnerových stojísk a k rozvoju separovateľného zberu. Doriešime postup pri budovaní chýbajúcich kontajnerových stojísk v spolupráci s majiteľmi objektov.

3.4.1. Schváliť postup pri budovaní chýbajúcich kontajnerových stojísk
Popis: Postup mestskej časti v minulom volebnom období bol motivovať správcov k budovaniu stojísk, ale záujem bol malý (4 žiadosti), pričom chýbajúcich stojísk je okolo 60. Teraz budeme vychádzať zo zákona, ktorý stojisko stanovuje ako povinnosť pre bytový dom, takže budeme žiadať riešenie od správcov s tým, že mestská časť naďalej ponúka prenájom pozemku na vybudovanie stojiska 1 Sk/m2 ročne s prenájmom na dobu 30 rokov. 
Zodpovedný: odd. ŽP, ÚRaD a investičný referát ONM
Rok 2007 – schválenie postupu
Financovanie: 0 

3.4.1.	ŽP
ÚRaD
ONsM	Úloha je splnená. Komplexný materiál zameraný na zvýšenie čistoty a poriadku v okolí kontajnerových stojísk, vrátane vyčlenenie finančných prostriedkov na príspevok mestskej časti pri budovaní chýbajúcich kontajnerových stojísk bol schválený v miestnom zastupiteľstve 4.3.2008 uznesením MZ č. 154/2008. Záujem o vybudovanie nového stojiska v roku 2008 prejavilo viac ako 10 správcov, ale problémy sa ukázali v získaní stavebného povolenia, pretože magistrát stanovil vlastné podmienky pri uzatváraní nájomných zmlúv na pozemky pod stojiskami. Bol spracovaný vzorový projekt stojiska miestnym podnikom VPS. Oddelenie URaD a UKaSP spracovalo návrh zjednodušeného postupu pri získaní povolenia na budovanie alebo rozšírenie stojiska. 	

3.4.2. Schváliť postup pri zabezpečení uzamykania kontajnerových stojísk
Popis: Mestská časť eviduje 5 žiadostí pre 10 existujúcich stojísk, vo veci uzamykania kontajnerových stojísk. Uznesením č. 383 zo dňa 21.11.2006 bolo doplnené uznesenie č. 246/2005 o bod c), v ktorom bolo použitie schválených finančných prostriedkov aj na zabezpečenie uzamykania jestvujúcich kontajnerových stojísk. Na základe jednotlivých návrhov VPS m.p. zabezpečí realizáciu.
Zodpovedný: odd. ŽP a VPS
Rok 2007 – schválenie postupu
Rok 2008-2010 – realizácia postupu
Financovanie: 100 000,- Sk ročne bez DPH z rozpočtu VPS

3.4.2.	ŽP
VPS	Úloha je v roku 2008 splnená. Komplexný materiál zameraný na zvýšenie čistoty a poriadku v okolí kontajnero-vých stojísk, vrátane vyčlenenie finančných prostriedkov na príspevok mestskej časti pri prestrešenie existujúcich kontajnerových stojísk bol schválený v miestnom zastupiteľstve 4.3.2008. Problémom pri povoľovaní bolo to, že často chýba dokumentácia preukazujúca vlastnícke vzťahy k stojisku a k pozemku pod ním.	

3.4.3. Podieľať sa na príprave Programu rozvoja separovaného zberu
Popis: Mesto Bratislava je povinné zaviesť stanovené percento separovaného zberu do 1.1.2010, ale mestská časť  tomu môže tiež výrazne prispieť. Mestská časť sa bude podieľať na príprave Programu v spolupráci s mestom a spoločnosťou OLO, a.s. 
Zodpovedný: odd. ŽP
Rok 2008 – príprava a schválenie programu
Rok 2009 – začatie realizácie programu
Financovanie: 0

3.4.3.
	ŽP	Úloha nie je splnená. Mesto Bratislava, ani OLO, a.s. neprejavili záujem o spracovanie postupu pri rozširovaní separovaného zberu v meste a v mestskej časti. 	

3.4.4. Zabezpečiť výstavbu zberného dvora v Petržalke
Popis: Pre zabezpečenie lepšej manipulácie s veľkorozmerným a iným (nie zmesovým) odpadom na území Petržalky treba urýchlene vybudovať zberný dvor v lokalite m.p. VPS na Čapajevovej. 
Zodpovedný: odd. ŽP a VPS
Rok 2008 – realizácia 
Financovanie: 2 mil. Sk ako základ z rozpočtu a 15 mil. Sk z nórskych zdrojov

3.4.4.
	ŽP
VPS	Úloha je splnená. Bol podaný projekt na získanie prostriedkov z nórskych fondov na vybudovanie zberného dvora vrátane technológií na likvidáciu odpadu, ktorý nebol schválený. Miestny podnik VPS zabezpečoval v roku 2008 výstavbu zberného dvora, ktorá sa predĺžila do roku 2009 kvôli nesúhlasu účastníka konania ZSE, a.s. Na budovanie zberného dvora sa vynaložili plánované prostriedky z mestskej časti vo výške 2 mil. Sk. Zberný dvor bude daný do prevádzky v marci 2009. 	

3.4.5. Zabezpečiť jednoznačné pravidlá pre dočisťovanie kontajnerových stojísk.
Popis: Vzhľadom na odstúpenie spoločnosti OLO, a.s. od dočisťovania, nejasnosti vo VZN mesta, chýbajúci zberný dvor a nepripravenosť správcov  na túto situáciu treba nájsť dohodou pravidlá, ktoré zabezpečenie jednoznačné stanovenie zodpovednosti, ale aj financovanie pri dočisťovaní stojísk. 
Zodpovedný: odd. ŽP a VPS, v spolupráci s OLO, a.s.
Rok 2007 – stanovenie pravidiel
Financovanie: 0 

3.4.5.	ŽP
VPS	Úloha je splnená čiastočne. Mestská časť zorganizovala dve stretnutia so správcami bytových domov s cieľom dosiahnuť dohodu o budovaní chýbajúcich stojísk, rozširovaní, prestrešovaní a uzamykaní existujúcich stojísk a o zabezpečení odvozu objemného a stavebného odpadu, ktorý sa hromadí pri stojiskách. V hodnotiacej správe za rok 2008 prerokovanej v zastupiteľstve v novembri 2008 bolo konštatova-né, že niektorí správcovia už majú uzatvorené dohody od odvoze objemného odpadu a dočisťovaní stojísk na náklady vlastníkov, ale ešte to nie je všade. V roku 2009 bude vydaný informačný leták o povinnostiach pôvodcov odpadu pri zabezpečovaní týchto úloh.	

3.5. 	Budeme dôsledne vyžadovať povinnosti od majiteľov psov na základe 	VZN 	o držaní psov, aj prostredníctvom Mestskej polície a vytvoríme ďalšie podmienky 
	pre starostlivosť o psov.

3.5.1.  Vypracovať nové VZN  o držaní psov a zabezpečiť účinnejšiu kontrolu jeho dodržiavania
Popis: Upraviť znenie VZN tak, aby z neho bolo jasné, kde je zakázané chodiť so psom a kde nie, riešiť to osadením označenia, ktoré vyžaduje zákon a prostredníctvom mestskej polície zabezpečiť kontrolu dodržiavania VZN, vrátane platenia dane za psa, ktorá je zdrojom financovania služieb pre psičkárov.
Zodpovedný: odd. ŽP, odd. finančné a Mestská polícia 
Rok 2007 – vypracovanie VZN
Rok 2008-2010 – osadzovanie označení a zabezpečenie kontroly
Financovanie: 0 

3.5.1.
	ŽP,
FO
Mest. polícia	Úloha v roku 2008 je splnená. Nové VZN o držaní psov bolo schválené v miestnom zastupiteľstve dňa 5.2. 2008 uznesením č. 144/2008. Následne boli označené lokality umožňujúce voľný výbeh psov a lokality, kde je to zakázané. Po dohode s mestskou políciou bola zvýšená kontrola psíčkárov z hľadiska dodržiavania povinností stanovených vo VZN. Mestská časť poskytla mestskej polícii technické prostriedky (vreckové počítače) s databázou majiteľov psov, ktorí zaplatili daň. Za rok 2008 stúpol počet daňovníkov z 3.000 na 3.500 ako aj objem vybranej dane. 	

3.5.2. Vyznačenie plôch a rozširovanie hygienických vreciek a košov  
Popis: Koše v zmysle uzavretej zmluvy o dielo sú majetkom dodávateľskej firmy a mestská časť platí za služby. Označenie osadiť všade tam, kde to predpokladá zákon a VZN. 
Zodpovedný: odd. ŽP 
Rok 2008 – umiestnenie košov v lokalite Starý Háj
Rok 2009 – umiestnenie košov v lokalite Zrkadlový Háj
Financovanie: do výšky cca 80% zdrojov vybranej dane za psa. 

3.5.2.
	ŽP	Úloha nie je splnená. Osadenie košov na psie exkrementy v lokalite  Starý Háj a Zrkadlový Háj bude v roku 2009.	

3.5.3. Podporiť výcvikový areál pre psov 
Popis : Vzhľadom na veľký počet psov v mestskej časti je potrebné podporiť vybudovanie výcvikového areálu psov, ktorý by vybudovala a prevádzkovala súkromná spoločnosť alebo združenie 
Zodpovedný : odd. ŽP 
Rok 2008 – rokovania o možnej podpore projektu 
Rok 2009 – 2010 – rozhodnutie o konkrétnej podpore 

3.5.3.
	ŽP	Úloha je v roku 2008 splnená. Uskutočnilo sa rokovanie o podpore konkrétneho projektu výcvikového areálu pre psov s občianskym združením Animals. Združenie žiada dotáciu na zabezpečenie výcvikového kurzu pre registrovaných psov.  	
4.  Vzdelávanie a rozvoj školstva

4.1.  Výraznejšie zlepšíme materiálno – technické a priestorové podmienky v školách i v školských zariadeniach, ktorým zriaďovateľom je mestská časť. Osobitnú pozornosť budeme venovať materským školám a stravovaniu v školských jedálňach.

4.1.1.	Zabezpečiť zateplenie striech, fasád a výmenu okien v 6 základných školách (ZŠ) a 6 materských školách (MŠ), po prevode do majetku MČ BP, čím sa v týchto objektoch dosiahne  úspora na spotrebe tepelnej energie minimálne o 40 %.
Popis: V dôsledku neustáleho zvyšovania ceny tepelnej energie je mestská časť ako správca objektov materských a základných škôl nútená hľadať možnosti znižovania nákladov. Optimálnym riešením je vykonať zateplenie striech, fasád a výmenu existujúcich, nefunkčných okien za plastové. Uvedené riešenie dáva predpoklad na zníženie spotreby tepelnej energie minimálne o 40%. V rámci tejto úlohy riešiť aj rekonštrukcie ostatných striech základných škôl najmä havarijné stavy. Vychádzať pri tom z  aktualizácie Správy o technickom stave a návrh na plán opráv a rekonštrukcií v rokoch 2008-2010 vypracovanej v minulom volebnom období. 
Zodpovedný: Odd. ŠKaŠ, SSŠaŠZ 
Rok 2008 – tepelno-technický posudok
Rok 2008-2010 – realizácia (v každom roku 4 objekty)
Financovanie: 160 mil. Sk formou úveru alebo z európskych fondov alebo iných zdrojov

4.1.1	OŠKaŠ	Úloha nie je splnená. Zateplenie striech, fasád a výmena existujúcich, nefunk-čných okien za plastové sa v roku 2008 neuskutočnili z dôvodu nedostatku finančných prostriedkov. Rekonštrukcia bola realizovaná iba v ZŠ Dudova 2 – výmena elektrických rozvodov a svietidiel a vymaľovanie s finančným nákladom 4,4 mil. Sk. Bola aktualizovaná Správa o technickom stave a návrh na plán opráv a rekonštrukcií v rokoch 2008-2010. Uznesením MZ č. 287 zo dňa 16.12.2008 bol schválený zámer prijať úver vo výške cca 150 mil. Sk na výmenu všetkých okien v MŠ a ZŠ a rekonštrukciu striech vo vybraných MŠ a ZŠ. Výber banky má  byť uskutočnený v marci 2009 vrátane prípravy výberového konania pre realizáciu prác.	

4.1.2. Zabezpečiť samostatné vykurovanie školníckych bytov v objektoch ZŠ a MŠ a tak vytvoriť podmienky na zníženie nákladov za tepelnú energiu v objektoch MŠ cca o 10 – 15%.
Popis: V roku 2005 boli v objektoch ZŠ a MŠ zriadené útlmové režimy vykurovania v čase, keď sú ZŠ a MŠ mimo prevádzky. (S ohľadom na to, že v systéme vykurovania sú ako posledné pripojené školnícke byty, nie je možné útlmový režim nastaviť optimálne, ale len v obmedzenej miere z dôvodu zachovania tepelnej pohody v uvedených bytoch). Realizácia tejto úlohy znamená vykonať odpojenie školníckych bytov zo systému vykurovaného firmou Dalkia, a.s. a zriadiť samostatné vykurovanie na plynový kotol. Uvedeným riešením sa dosiahne úspora na tepelnej energie cca 10 až 15% celkových nákladov, čo zabezpečuje návratnosť vloženej investície cca za 1,5 roka.
Zodpovedný: Odd. ŠKaŠ, SSŠaŠZ 
Rok 2008 – projektová dokumentácia 
Rok 2009 – realizácia
Financovanie: 3,5 mil. Sk 

4.1.2	OŠKaŠ	Úloha je v roku 2008 splnená. Samostatné vykurovanie školníckych bytov bolo zrealizované v MŠ Lietavská, Turnianska, Pifflova a Bohrova. Spustenie prevádzky bude do konca januára 2009, čo závisí od inštalácie plynomerov dodávateľom (SPP). Finančný náklad bol 760 000,- Sk vrátane projektovej dokumentácie. MŠ Strečnianska už samostatné vykurovanie má.	

4.1.3.  Obnoviť maľby, podlahové krytiny a interiéry v priestoroch MŠ a ŠJ v zmysle hygienických a bezpečnostných predpisov.
Popis: V zmysle hygienických predpisov je nutné v pravidelných 5-ročných intervaloch vykonávať obnovu malieb priestorov MŠ a v 3-ročných intervaloch obnovu malieb v priestoroch hospodárskeho pavilónu. Obdobne u podlahových krytín je z bezpečnostných a hygienických predpisov nutná obnova v intervale 10 až 12 rokov. Nutná je tiež obnova interiérového vybavenia, ktorá je už po životnosti a nevyhovuje príslušným predpisom. 
Zodpovedný: Odd. ŠKaŠ, SSŠaŠZ 
Rok 2008 – analýza a stanovenie postupnosti obnovy
Rok 2008-2010 – realizácia
Financovanie: 13,5 mil. Sk (6 mil. Sk bežných a 7,5 mil. Sk kapitálových výdavkov)

4.1.3	OŠKaŠ	Úloha je v roku 2008 splnená. Boli zrealizované: 
Opravy a rekonštrukcie MŠ:
1.	Lokálna oprava strechy v MŠ Iljušinova vo výške  84 tis. Sk
2.	Lokálna oprava strechy v MŠ Bohrova vo výške 10 tis. Sk
3.	Lokálna oprava strechy v MŠ Pifflova vo výške 	17 tis. Sk
4.	Rekonštr. strechy pavilónu MŠ v MŠ Turnianska - 520 tis. Sk
5.	Oprava havárie strechy na MŠ Macharova vo výške 14 tis. Sk
6.	Oprava oplechovania atiky v MŠ Lachova vo výške 13 tis. Sk
7.	Oprava oplechovania atiky v MŠ Gessayova vo výške  13 tis. Sk
8.	Oprava tesnosti okien v MŠ Lachova vo výške 43 tis. Sk
9.	Výmena 4 ks okien v MŠ Iljušinova vo výške 42 tis. Sk
10.	Obnova malieb v MŠ Iljušinova vo výške 13 tis. Sk
11.	Obnova malieb v MŠ Strečnianska vo výške 333 tis. Sk
12.	Obnova malieb v ŠJ pri MŠ Bohrova vo výške 45 tis. Sk
13.	Obnova malieb varne v ŠJ pri MŠ Iljušinova vo výške 6 tis. Sk
14.	Obnova malieb v ŠJ pri MŠ Lachova vo výške 23 tis. Sk
15.	Obnova malieb v MŠ Turnianska vo výške 14 tis. Sk
16.	Obnova malieb v MŠ Bradáčova vo výške 5 tis. Sk
17.	Obnova malieb v MŠ Pifflova vo výške 12 tis. Sk
18.	Obnova podlahových krytín PVC v MŠ Lachova - 6 tis. Sk
19.	Obnova podlahových krytín PVC v MŠ Bzovícka –  97 tis. Sk
20.	Obnova podlah. krytín PVC v MŠ Turnianska -  99 tis. Sk
21.	Obnova podlahových krytín PVC v MŠ Lietavská - 71 tis. Sk
22.	Obnova podlahových krytín PVC v MŠ Bradáčova - 104 tis. Sk
23.	Obnova podlahových krytín PVC v MŠ Pifflova - 321 tis. Sk
24.	Obnova podlah. krytín PVC v MŠ Holíčska - 73 tis. Sk
25.	Oprava pochôdz. terasy v MŠ Bradáčova - 468 tis. Sk
Spolu opravy a rekonštrukcie:  446 tis. Sk, z toho z kapitálových výdavkov: 20 tis. Sk

Obnova inventáru MŠ:
1.	Nákup 220 ks stoličiek vo výške 220 tis. Sk
2.	Nákup 50 ks obdĺžnikový stôl vo výške 156 tis. Sk
3.	Nákup 20 ks šesťuholníkový stôl vo výške 78 tis. Sk
4.	Nákup 20 ks šatníková skrinka vo výške 240 tis. Sk
5.	Nákup 80 ks ležadiel vo výške 107 tis. Sk
6.	Nákup 30 ks lavičiek vo výške 79 tis. Sk
Spolu nákup inventáru:   880 tis. Sk

Z rozpočtu m. č. Bratislava-Petržalka bolo financované navýšenie oplotenia školského dvora v MŠ Jankolova vo výške 473 237,- Sk, MŠ Šustekova vo výške 799 000,- Sk, MŠ Bradáčova vo výške 951 436,- Sk.

4.1.4.	Obnoviť veľkokuchynské zariadenia v školských jedálňach pri základných školách a materských školách (ŠJ pri ZŠ, ŠJ pri MŠ) - chladničky, mrazničky, varné kotle, sporáky a umývačky riadu.
Popis: Veľkokuchynské zariadenia v ŠJ sú dávno po ich životnosti, v používaní 25 až 30 rokov. Nevyhovujú hygienickým a bezpečnostným predpisom, často sú poruchové a majú vysokú energetickú náročnosť, ktorá sa zníži ich postupnou výmenou.
Zodpovedný: Odd. ŠKaŠ, SSŠaŠZ 
Rok 2008 – analýza a stanovenie postupnosti obnovy
Rok 2008-2010 – realizácia
Financovanie: 3,6 mil. Sk (1,2 mil. Sk bežných výdavkov a 2,4 mil. Sk kapitálových)

4.1.4	OŠKaŠ	Úloha je v roku 2008 splnená. Boli zrealizované:
Obnova veľkokuchynských zariadení v ŠJ pri MŠ:
1.	Nákup 16 ks šporákov vo výške 1 252 tis. Sk
2.	Nákup 10 ks umývačiek riadu vo výške 527 tis. Sk
3.	Nákup 11 ks chladničiek vo výške 176 tis. Sk
4.	Nákup 6 ks mrazničiek vo výške 66 tis. Sk
5.	Nákup 4 ks škrabka na zemiaky vo výške 99 tis. Sk
6.	Nákup 16 Ks nerezový drez vo výške 155 tis. Sk
7.	Nákup 1 ks varná doska vo výške 30 tis. Sk
8.	Nákup 1 ks teplovzdušná rúra vo výške 18 tis. Sk
Spolu nákup:	 2 323 tis. Sk, z toho z kapitálových výdavkov: 1 779 tis. Sk

Obnova veľkokuchynských zariadení v ŠJ pri ZŠ:
1.	Nákup chladničiek 2 ks vo výške 68 tis. Sk
2.	Nákup 1 ks škrabky na zemiaky vo výške 34 tis. Sk
3.	Nákup 1 ks umývačky riadu vo výške 112 tis. Sk
4.	Nákup 1 ks šporák vo výške 77 tis. Sk
5.	Nákup 6 ks elektrická panvica vo výške 434 tis. Sk
6.	Nákup 2 ks univerzálny robot vo výške 300 tis. Sk
Spolu nákup:	 1 025 tis. Sk	

4.1.5.	Vybaviť MŠ a ZŠ novými informačnými technológiami
Popis:  Ide o zlepšenie podmienok pre prácu detí v MŠ na počítačoch, ktoré sú vúčšinou získané od rodičov, ale nemajú špecializačné programy pre výchovno-vzdelávaciu činnosť detí predškolského veku. Preto sa navrhuje zapojenie sa do celosvetového vzdelávacieho projektu IBM Kid Smart Early Learning v programe, určenom deťom v predškolskom veku, ktorý umožňuje rozvíjať jazykové znalosti v angličtine, resp. v nemčine, španielčine alebo francúzštine,  rozvíjať základy matematiky, prírodných vied a kreatívneho myslenia. Celkovo bude poskytnutých 19 počítačov, jeden na každú škôlku. 
V prípade ZŠ zámerom je obnova  a podpora vybavenosti základných škôl počítačovou a digitálnou technológiou a postupné znižovanie priemerného počtu žiakov na 1 počítač.  Do každej základnej školy zabezpečiť minimálne jednu interaktívnu (dotykovú) tabuľu.. 
Zodpovedný: Odd. ŠKaŠ
Rok 2007 – zapojenie do programu IBM  a návrh projektu pre ZŠ
Rok 2008-2010 – realizácia
Financovanie: program IBM sponzorsky a projekt ZŠ zapojením do výziev MŠ SR a 5,5 mil. Sk z rozpočtu (jedna tabuľa na každú školu). 

4.1.5.	OŠKaŠ	Úloha je v roku 2008 splnená. 
MŠ: 
Do celosvetového vzdelávacieho projektu IBM Kid Smart Early Learning v programe pre deti predškolského veku sa v roku 2008 zapojilo 6 MŠ, ktoré získali PC s programami (MŠ Strečnianska, MŠ Šustekova, MŠ Pifflova, MŠ Röntgenova, MŠ Iľjušinova, MŠ Turnianska). V MŠ Iľjušinova sa v spolupráci s MFF UK pripravuje a súčasne deťmi overuje vzdelávací  program pre osobné počítače pre deti predškolského veku (MŠ získala na overovanie 2 notebooky pre deti).
ZŠ: V roku 2008 každá ZŠ zriadila učebňu s interaktívnou tabuľou z prostriedkov MČ v hodnote cca 3319 eur (100 000,- Sk) a získala výučbový program k interaktívnej tabuli v hodnote cca 431 eur (13 000,-Sk ).
8 ZŠ spoločne podalo rozvojový program – Inovácia obsahu a metód vyučovania anglického jazyka v 1. – 4. ročníku ZŠ, projektu ESF a získalo finančné prostriedky ESF na jeho realizáciu vo výške vo výške 162 634,917 eur (4 899 539,50 Sk) s 5% podielom m. č. Bratislava-Petržalka, ktorého súčasťou je zabezpečenie IKT do vyučovania Aj.
Pre Bratislavský kraj nebola žiadna výzva na podanie projektu k vybaveniu škôl informačno-komunikačnými technológiami	

4.2. Podporíme petržalské školy v snahe stať sa centrami vzdelávacích aktivít a informačných služieb pre všetkých (otvorená škola, celoživotné vzdelávanie, knižnice, internetové učebne) a zabezpečíme spoluprácu Miestnej knižnice Petržalka so školami.

4.2.1.	Postupne zapájať základné škôl do projektu Otvorená škola a podporovať myšlienku otvorenej školy pre žiakov, rodičov a verejnosť.
Popis: Cieľom je, aby sa základná škola stala vo svojom školskom obvode kultúrnym, športovým a spoločenským centrom obecnej komunity ako spoločenstva žiakov, učiteľov a rodičov a širšej verejnosti.  Úlohu uskutočniť prostredníctvom garantov pilierov projektu MŠ SR Otvorená škola, v spolupráci s Metodicko-pedagogickým centrom v Bratislave ďalšie vzdelávanie vedúcich pedagogických zamestnancov ZŠ a následne i jednotlivých koordinátorov projektu z radov pedagogických zamestnancov jednotlivých pilierov: Záujmovo-vzdelávacia činnosť, Šport, Informatizácia, Celoživotné vzdelávanie, Škola – centrum kultúry a školská knižnica, Podnikanie v regionálnom školstve. Pripraviť projekt na podmienky v mestskej časti aj s riešením praktických otázok prístupu do školy, hygieny apod.
Zodpovedný: Odd. ŠKaŠ
Rok 2007 – 2008 – koncepčne vyriešiť systém dohľadu nad bezpečnosťou školských areálov zapojených do projektu Otvorená škola v popoludňajších hodinách v súčinnosti s Mestskou políciou, využitím aktivačných prác pre nezamestnaných alebo aktívnych seniorov a rodičov v rámci „susedských hliadok.“ 
Rok 2008 – zapojenie aspoň 30% škôl
Rok 2009 – zapojenie každej školy aspoň do dvoch pilierov
Financovanie: náklady na vzdelávanie zodpovedných garantov, ostatné sponzorsky, vnímať to aj ako nástroj na získanie príjmov škôl. 

4.2.1	OŠKaŠ	Úloha je v roku 2008 splnená.  Do projektu Otvorenej školy sa v roku 2008 zapojili všetky ZŠ. Do výziev Otvorená škola – šport podalo projekty 7 ZŠ (4 už v roku 2007), do výzvy k revitalizácii školských knižníc sa zapojilo 5 škôl (3 v roku 2007), do výzvy k elektronizácii a revitalizácii zariadení školského stravovania sa zapojilo 5 ZŠ a 6 MŠ (3 ZŠ a 2 MŠ v roku 2007). 
Z podaných žiadostí boli v roku 2008 úspešné: 
- ZŠ Černyševského 8  - oblasť Elektronizácia a revitalizácia školskej knižnice v hodnote 100 000,- Sk a taktiež v oblasti Šport vo výške 70 000,- Sk,
- ZŠ Lachova 1 – oblasť IKT;  škola získala 250 000,- Sk,
- MŠ a ŠJ Pifflova - Elektronizácia a revitalizácia zariadení školského stravovania vo výške 300 tis. Sk.
Koncepčne vyriešiť systém dohľadu nad bezpečnosťou školských areálov, ktoré majú slúžiť ako centrá športovania detí, žiakov a rodičov v popoludňajších hodinách sa nepodarilo. 	

4.2.2.	Vybudovať verejné knižnice v 4 základných školách
Popis:  V súčasnosti školské knižnice v ZŠ plnia v 90 % úlohu školských knižníc ako súčastí školy s knižničnými zbierkami na výpožičku žiakom a učiteľom pre vyučovaciu, záujmovú činnosť a na prípravu na vyučovanie a v 10 % tvoria kabinetné zbierky školských kníh. Zapojením sa do piliera Knižnica projektu MˇSR Otvorená škola sa školské knižnice môžu stať verejnými školskými knižnicami prístupnými i pre verejnosť a tak sa stať otvorenými centrami kultúrnych aktivít, napr. ako internetová čitáreň, priestor na klubovú činnosť, na rozvoj kultúrnych a literárnych podujatí, na podporu mimoškolskej činnosti. Cieľom je v vybudovať školskú verejnú knižnicu v každej väčšej lokalite, Lúky (2), Háje (1), Dvory (1) spolu 4, čo je viac ako tretina zo súčasnej siete základných škôl. 
Zodpovedný: Miestna knižnica, Odd. ŠKaŠ
Rok 2008 – vybudovanie verejných knižníc na dvoch vybraných ZŠ a ich zlúčenie s miestne príslušnými expozitúrami Miestnej knižnice
Rok 2009-2010 – vybudovanie verejných knižníc na ďalších dvoch školách a ich zlúčenie s miestne príslušnými expozitúrami Miestnej knižnice
Rok 2008-2010 – presun knižného fondu školských knižníc pri ZŠ v MČ Bratislava – Petržalka do knižného fondu Miestnej knižnice a zrušenie školských knižníc pri ZŠ. 
Financovanie:  z rozpočtu a grantov MŠ SR 

4.2.2	OŠKaŠ	Úloha je splnená čiastočne. V rozpočte na rok 2008 bolo na vybudovanie verejnej školskej knižnice - novej pobočky knižnice na ZŠ Prokofievova určených 2,5 mil. Sk. Pri stanovaní ceny sa vychádzalo z predbežného odhadu architekta z leta 2007 a bola to suma bez vnútorného zariadenia. Plánovala sa sem presťahovať celá detská pobočka z Vyšehradskej ul. Na jar sa vykonalo verejné obstaranie na vypracovanie projektu a v júli bola podaná  žiadosť na stavebné povolenie, ktoré bolo právoplatné 9.10.2008. Projektové práce boli vo výške 258 729,50 Sk.
Následne sa uskutočnilo výberové konanie na dodávateľa stavebných prác. Žiadna z ponúk na interiérové stavebné práce nebola nižšia ako 3,4 mil. Sk (aj s DPH), čo bolo o cca 1,1 mil. viac ako bolo schválené v rozpočte. Výberové konanie bolo na návrh komisie zrušené s odporučením rokovať s tromi najvhodnejšími záujemcami s najnižšou ponukou. Rokovanie sa uskutoční až v roku 2009. Kapitálové výdavky miestnej knižnice vo výške 2 241 270,50 Sk boli presunuté do rozpočtového roka 2009 súčasne s požiadavkou o dodatočné rozpočtové kapitálové výdavky vo výške 1,1 mil. Sk. (36513.-Euro). V návrhu kapitálových výdavkov MKP na rok 2009 navrhla aj 300 tis Sk (10 tis Eur) na projektové zabezpečenie obdobnej knižnice (plánovaná je na ZŠ Turnianska). 
Plnenie v plnom rozsahu plánovaných 4 verejných školských knižníc v základných školách sa nepodarí splniť.	

4.3.   Stabilizujeme sieť škôl a školských zariadení v Petržalke, vrátane efektívneho využitia voľných priestorov.

4.3.1.	Zabezpečiť efektívne využitie priestorov škôl a školských zariadení
Popis:  Posledná etapa racionalizácie siete škôl sa robila v čase, keď bolo v mestskej časti okolo 6.000 žiakov, v roku 2007 ich okolo 4.300. Rozhodnutie poslancov o stabilizácii siete škôl a školských zariadení si vyžaduje maximálne efektívne využitie voľných priestorov  a ich ekonomické zhodnotenie tak, aby to nenarušilo hlavné poslanie školy alebo školského zariadenia. Úloha sa naplní dôslednou analýzou súčasného stavu a naplnením inovovaného metodického pokynu pre prenájmy priestorov, prípadne ďalšími opatreniami.  
Zodpovedný: Odd. ŠKaŠ, ONM a finančné oddelenie 
Rok 2008 – analýza stavu prenájmov a príjmov, vrátane návrhu opatrení 
Rok 2008-2010 – realizácia prijatých opatrení a ich každoročné hodnotenie
Financovanie: nevyžaduje osobitné financovanie, bude znamenať vyššie príjmy 

4.3.1	OŠKaŠ	Úloha je v roku 2008 splnená. Oddelenie školstva vypracovalo audit naplnenosti a využitia priestorov škôl a priebežne v súlade s Metodickým usmernením k prenajímaniu nebytových priestorov v školách a školských zariadení štvrťročne sleduje nájomné a iné zmluvy, podpísané riaditeľmi školy, resp. Strediska služieb školám. Naopak, sieť škôl a školských zariadení sa rozšírila o Školské športové stredisko pri ZŠ Holíčska 50, zamerané na mimoškolskú záujmovú činnosť s dôrazom na basketbal a plávanie. Stabilizáciu siete škôl hodnotia vysoko pozitívne riaditelia škôl i rodičovská verejnosť.	

5. Bezpečnosť občanov

5.1. Budeme účinne spolupracovať s Mestskou políciou (vrátane cielenej podpory) a Policajným  zborom SR a takto chrániť bezpečnosť občanov Petržalky.  

5.1.1. Zlepšiť technické vybavenie okrskovej stanice mestskej polície (prispieť na nákup ďalších počítačov, digitálnych fotoaparátov, apod. ...)
Popis:  Zlepšenie technického vybavenia môže výraznejšie pomôcť pri zvýšení výkonu mestskej polície a jej schopnosti dokumentovať a postihovať priestupky.  
Zodpovedný: prednosta MÚ a Odd. organizačných vecí
Rok 2008-2010 – realizácia dohodnutých opatrení v danom roku
Financovanie: 100 tis. ročne

5.1.1.	Prednosta
OOV	Úloha je v roku 2008 splnená. V roku 2008 sme nedostali žiadnu požiadavku na nákup technického vybavenia príp. doplnenie výstroje a výzbroje príslušníkov mestskej polície.  	

5.1.2.  Prispieť k stabilizácii stavu MsP a Policajného zboru v obvode pridelením aspoň jedného stabilizačného bytu ročne (na čas výkonu funkcie policajta v obvode)
Popis:  Aj mestská aj štátna polícia nemajú naplnené stavy, je v nich značná fluktuácia a snažia sa o zvýšenie skutočných počtov policajtov, ktorí priamo v teréne môžu prispievať k zvýšeniu bezpečnosti. Mestská časť k tomu môže prispieť stabilizáciou a motiváciou ďalších uchádzačov zabezpečením bývania pre kvalitných policajtov (počas výkonu funkcie v obvode). 
Zodpovedný: starosta a bytové oddelenie 
Rok 2008-2010 – realizácia a každoročné hodnotenie 
Financovanie: nevyžaduje nové zdroje 

5.1.2.	Starosta a OB
	Úloha je v roku 2008 splnená. Na základe žiadosti riaditeľky Okresného riaditeľstva Policajného zboru SR bol pridelený byt jednému príslušníkovi PZ, ktorý slúži v Petržalke. Napriek informovanosti veliteľa okrskovej stanice mestskej polície v Petržalke o možnosti pridelenia bytu nebola v roku 2008 vznesená z jeho strany žiadna požiadavka.	

5.2.  Pre zvýšenie bezpečnosti podporíme rozširovanie kamerových systémov a podporíme projekt bezpečného bývania.

5.2.1. Zefektívniť a rozšíriť kamerový systém MsP v Petržalke
Popis:  Cieľom je zefektívniť kamerový systém s dôrazom na zvýšenie kvality obrazového prenosu a následne možnej identifikácie páchateľov trestných činov a prečinov. Na to treba prehodnotiť súčasné fungovanie systému a rozhodnúť o príspevku mestskej časti na rozšírenie kamerového systému o ďalšie kamery. V rámci finančných možností prebudovať operačné stredisko pre kamerový systém (obdobne ako na Centrálnom dispečingu v Bratislave).
Zodpovedný: prednosta MÚ v spolupráci s MsP a Policajným zborom 
Rok 2008 – analýza fungovania a dohoda s vedením MsP o riešení situácie
Rok 2008-2010 – realizácia  prijatej dohody a jej každoročné hodnotenie
Financovanie: Kvalitná kamera stojí okolo 200 tis. Sk, prebudovanie operačného strediska tiež okolo 200 tis. Sk a iné zdroje

5.2.1	Prednosta MsP, PZ	Úloha je v roku 2008 splnená.  Mestská polícia má v mestskej časti rozmiestnených 11 kamier, ktoré plánuje ďalej rozširovať zo zdrojov mesta. Boli vybrané ďalšie miesta na osadenie kamerového systému v počte 6 kamier, ktoré sa budú realizovať v roku 2009 z rozpočtu mesta.	

5.2.2. Do projektu bezpečného bývania aktívnejšie zapojiť správcovské spoločnosti, domové samosprávy ako aj samotných vlastníkov bytov.
Popis:  Podporiť verejne projekt bezpečného bývania, spolu Bytovým podnikom Petržalka, s.r.o. a propagovať jeho výsledky v Petržalských novinách. Komunikovať so správcovskými spoločnosťami, spoločnosťou RYS, ktorá vykonáva technické zabezpečenie budov a monitorovanie a rozširovať pozitívne skúsenosti. Presadzovať, aby sa na schôdzach vlastníkoch bytov pravidelne prerokovával aj bod „bezpečnosť obyvateľov domu“, s dôrazom na  osoby ako sú: bezdomovci, kriminálne osoby, drogovo závislí, osoby závislé na alkohole, psychicky labilné osoby, ako aj na neprispôsobivých a problematických obyvateľov domu 
Zodpovedný: prednosta MÚ v spolupráci s BPP, s.r.o., so správcami, samosprávami a spoločnosťou RYS 
Rok 2008-2010 – realizácia  úlohy a jej každoročné hodnotenie
Financovanie: nevyžaduje osobitné financovanie z verejných zdrojov

5.2.2.	Prednosta, BPP s.r.o	Úloha nie je splnená.  Zatiaľ sa neuskutočnila širšia komunikácia so správcami, domovými samosprávami a vlastníkmi k problematike bezpečného bývania. Mestská časť prijala opatrenia na zvýšenie bezpečnosti v problematickej lokalite v objekte na Čapajevovej č. 3  tým, že zaviedla strážnu službu a mreže so snahou zabrániť vstupu cudzích osôb.	

5.3. Budeme sa usilovať o zvýšenie bezpečnosti a verejného poriadku na verejných priestranstvách v Petržalke.

5.3.1. Podporiť poskytovanie právnych rád a informácií aj z oblasti bezpečnosti
Popis: Cieľom je zvýšiť povedomie obyvateľov aj z tejto oblasti, ktoré im pomôžu chrániť seba a svoj majetok. Realizáciu zabezpečiť v spolupráci s poradenským centrom, ktoré vzniklo v Petržalke.   
Zodpovedný: prednosta MÚ, odd. organizačných vecí
Rok 2008-2010 – realizácia  úlohy a jej každoročné hodnotenie
Financovanie: nevyžaduje osobitné financovanie z verejných zdrojov

5.3.1.	Prednosta
OOV	Úloha je v roku 2008 splnená.  Mestská časť vyčlenila priestor na Osuského pre poskytovanie právnych rád prostredníctvom Občianskej poradne a priestor na Kutlíkovej prostredníctvom verejného ochrancu práv. O možnosti poskytovania právnych rád na úseku bezpečnosti boli obyvatelia informovaní prostredníctvom Petržalských novín. 	

5.3.2. Spolupracovať s inštitúciami, ktoré môžu pomôcť zefektívniť prácu pri zabezpečovaní bezpečnosti a poriadku na území mestskej časti. 
Popis: Ide o nasledujúce inštitúcie: Verejný ochranca práv, Okresná prokuratúra, Okresný súd, Železničná polícia v Petržalke, Centrum právnej pomoci, Bezplatné právne poradenstvo, Akadémia policajného zboru SR. 
Zodpovedný: prednosta MÚ, odd. organizačných vecí
Rok 2008-2010 – realizácia  úlohy a jej každoročné hodnotenie
Financovanie: nevyžaduje osobitné financovanie z verejných zdrojov

5.3.2.	Prednosta
OOV	Úloha je v roku 2008 splnená. Miestny úrad spolupracuje s inštitúciami, ktoré môžu pomôcť pri zabezpečovaní bezpečnosti a poriadku v mestskej časti. 	

5.3.3.  Prijať opatrenia na zníženie kriminality a sociálno-patologických javov na verejných priestranstvách
Popis: Ide o riešenie situácií, ktoré vznikajú na verejných priestranstvách, osobitne na frekventovaných komunikáciách a ktoré ohrozujú slušných obyvateľov mestskej časti. 
Zodpovedný: prednosta MÚ a právny referát
Rok 2008-2010 – realizácia  úlohy a jej každoročné hodnotenie
Financovanie: nevyžaduje osobitné financovanie z verejných zdrojov

5.3.3.	Prednosta
Právny ref.	Úloha v roku 2008 nie je splnená. Mestská časť koncom roku 2008 rozhodla o zabezpečení strážnej služby v problematickej lokalite v objekte na Čapajevovej ulici. Iné opatrenia prijaté neboli. 	

6. Sociálna starostlivosť a zdravotníctvo

6.1.  Na základe analýzy potrieb a siete poskytovateľov podporíme rozšírenie
        a výstavbu ďalších verejných zariadení poskytujúcich sociálne služby.

6.1.1. Vykonať analýzu potrieb a siete poskytovateľov sociálnych služieb 
Popis: Sociálne služby v mestskej časti poskytujú zariadenia zriadené samosprávnym krajom, mestom, mestskou časťou, neziskové organizácie ako aj podnikateľské subjekty. Cieľom analýzy bude urobiť pasportizáciu možností týchto poskytovateľov, na druhej strane analyzovať potreby, napr. podľa neuspokojených žiadostí, verejnou diskusiou, sociologickým prieskumom apod. a na základe toho navrhnúť riešenia.
Zodpovedný: oddelenie sociálnych vecí 
Rok 2008 – analýzu urobiť do polovice roku
Rok 2008 – 2010 – realizácia navrhnutých riešení
Financovanie: 0

6.1.1.	OSV	Úloha je splnená čiastočne. Sociálne oddelenie vypracovalo dotazník za účelom zistenia  využívania a rozšírenia siete sociálnych služieb v mestskej časti. Zber údajov sa uskutočnil v marci a apríli 2008. Dotazníky boli distribuované v počte cca 300 ks do všetkých  sociálnych zariadení v Petržalke, dotazník bol uverejnený aj v Petržalských novinách. V decembri 2008 uskutočnil  rozsiahly prieskum sociálneho prostredia v Petržalke aj Bratislavský samosprávny kraj. Kompletná sumárna výskumná správa zatiaľ nie je k dispozícii. Najskôr musí byť použitá pre účely spracovania materiálu koncepcia rozvoja sociálnych služieb v regióne BSK a až následne bude uverejnený.	

6.1.2. Zriadiť nové sociálne zariadenie pre starých a chorých občanov
Popis: V rekonštruovanom zariadení opatrovateľskej služby na Mlynarovičovej ul. č. 23 poskytovať kvalitné služby prostredníctvom Strediska sociálnych služieb pre viac ako 30 seniorov. 
Zodpovedný: oddelenie sociálnych vecí, SSS 
Rok 2007 – nábeh nového zariadenia 
Rok 2008-2010 – hodnotenie prínosu jeho prevádzky
Financovanie: 6 mil. Sk na vybavenie a dokončenie z rozpočtu roku 2007 

6.1.2.	OSV	Úloha je splnená.  V januári 2008 sa otvorilo novo zrekonštruované sociálne zariadenie – Stredisko sociálnych služieb na Mlynarovičovej ul. č. 23,  ktoré je jedno z najmodernejších zariadení na území hlavného mesta SR a dokáže poskytnúť pobyt na prechodné obdobie pre 30 dlhodobo chorých klientov, ktorí môžu bývať v 10 dvojlôžkových a 10 jednolôžkových izbách. Hodnotenie bude predložené v roku 2009. 	

6.1.3. Vytvoriť v spolupráci so súkromným sektorom Petržalské centrum seniorov
Popis: V objekte bývalej materskej škôlky na Fedinovej ul. zriadiť v spolupráci so súkromným poskytovateľom nové zdravotno-sociálne zariadenie, s celkovým počtom lôžok 90, ktoré by nemalo byť prioritne určené pre bohatú klientelu. Zariadenie po dohode s poskytovateľom bude slúžiť ako Liečebňa dlhodobo chorých, Hospic, Zariadenie sociálnych služieb a Hosťovský pobyt.    
Zodpovedný: oddelenie sociálnych vecí 
Rok 2007 – prenájom objektu poskytovateľovi zdravotno-sociálnej starostlivosti zo 
                    súkromného sektora 
Rok 2008-2010 – realizácia zdravotno-sociálneho zariadenia 
Financovanie: podľa dohody s poskytovateľom  

6.1.3.	OSV	Úloha nie je splnená. V auguste 2007 bola budova bývalej materskej škôlky na Fedinovej č.7 prenajatá neziskovej organizácii Medika-R za účelom zriadenia „ Zdravotne sociálneho domova“ pre  sociálne slabšie zabezpečených občanov. Táto spoločnosť v septembri 2008 odstúpila od prenájmu a následne sa zvažovalo využitie objektu zriadenie Domova dôchodcov a Domova sociálnych služieb, ktorý by prevádzkovala mestská časť. Miestne zastupiteľstvo dňa 3.2.2009 schválilo využitie objektu Fedinova 7 pre potreby školstva. 	

6.1.4. Riešiť krízové ubytovanie pre mladé rodiny
Popis: Mestskej časti chýba krízové ubytovanie pre rodiny v sociálnej núdzi ako aj pre matky s deťmi. Vybudovanie nového objektu je finančne náročné, treba zvážiť ako možné riešenie prestavbu voľného traktu školskej družiny, v základnej škole /nad jedálňou/, so samostatným vchodom, kde by mohli vzniknúť izby na preklenutie krízového obdobia. Voľné priestory na  Medveďovej  ul. v DOS na 12. poschodí by bolo vhodné  využiť na  prestavbu 5 garsóniek, ktoré by mohli slúžiť, ako krízové utajené ubytovanie pre obete domáceho násilia. Prestavba daného priestoru by sa mohla uskutočniť v spolupráci s neziskovou organizáciou, ktorá sa venuje problematike domáceho násilia na vybudovanie krízového bývania.
Zodpovedný: oddelenie sociálnych vecí , odd. ŠKaŠ
Rok 2008-2009 – príprava a realizácia prestavby
Rok 2010 – začatie poskytovania služieb
Financovanie: 2 800 tis. Sk z európskych fondov a ŠFRB a BSK

6.1.4.	OSV, BO	Úloha je splnená čiastočne. V januári 2008 bola podpísaná dohoda o spolupráci medzi mestskou časťou a neziskovou organizáciou Centrum Nádej pri rekonštrukcii bytov pre potreby krízového ubytovania. Zatiaľ sa dohoda nenaplnila kvôli tomu, že sa neziskovej organizácii nepodarilo získať peniaze na rekonštrukciu. Mestská časť v roku 2008 obstarala projektovú dokumentáciu na rekonštrukciu 12. poschodia v DOS na Medveďovej, v hodnote 400 tis. Sk, realizácia bude v roku 2009. 	

6.2.  Zavedieme namiesto priamej podpory transparentný systém na podporu 
        najvhodnejších sociálnych aktivít.

6.2.1. Zaviesť nový systém podpory sociálnych aktivít 
Popis: Systém bude vychádzať z VZN Mestskej časti Bratislava-Petržalka č.2/2005 o poskytovaní účelových finančných dotácií z rozpočtu mestskej časti, bude určovať termíny podávania žiadostí, okruh podporovaných aktivít a spôsob ich posudzovania v sociálnej komisii.  
Zodpovedný: oddelenie sociálnych vecí 
Rok 2008 – schválenie návrhu a začatie realizácie
Financovanie: nevyžaduje osobitné financovanie na zavedenie

6.2.1.	OSV	Úloha nie je splnená. Komisia sociálna a bytová predložila návrh na  nove-lizáciu VZN, ktorý ale nepredstavoval nový systém podpory sociálnych aktivít, preto sa k novelizácii nepristúpilo. Do VZN bol na návrh komisie doplnený dotazník, ktorý zvyšuje prehľadnosť  pri poskytovaní dotácií. 	

6.2.2. Podporiť každoročne útulok pre bezdomovcov v mestskej časti 
Popis: Zaviesť pravidelnú podporu útulku pre bezdomovcov, ktorý je v správe Domu Matky Terezy, prípadne inej organizácii zameranej na bezdomovcov.
Zodpovedný: oddelenie sociálnych vecí 
Rok 2008 – schválenie návrhu a začatie realizácie
Financovanie: 200 tis. Sk ročne

6.2.2.	OSV	Úloha je v roku 2008 splnená. Miestne zastupiteľstvo v rozpočte roku 2008 schválilo poskytnutie dotácie vo výške 800 tis. Sk pre Dom Matky Terezy, pričom 400 tis. Sk bolo mimoriadne použitých na opravu strechy.	

6.3.  Vytvoríme kanceláriu sociálneho poradenstva pre seniorov, sociálne 
        odkázaných občanov a občanov v núdzi, vrátane  zriadenia asistenčnej 
        tiesňovej linky

6.3.1. Vytvoriť kanceláriu sociálneho poradenstva a poradňu zdravia
Popis: Kanceláriu sociálneho poradenstva pre seniorov, sociálne odkázaných občanov a občanov v núdzi bola zriadená v priestoroch Klubu dôchodcov Osuského 1a v spolupráci s Bratislavskou občianskou poradňou, n.o., ktorá poskytuje bezplatné komplexné sociálne poradenstvo pre obyvateľov našej mestskej časti. Občania sa na poradňu môžu obrátiť s otázkami a problémami v oblasti dávok a sociálnej pomoci, bývania, rodiny, pracovno-právnej problematiky, majetkovo-právnych vzťahov, ľudských práv a právnej ochrany. V spolupráci s Regionálnym úradom verejného zdravotníctva hl. mesta SR Bratislavy sme v rovnakých priestoroch otvorili aj poradňu zdravia. Poradňa zdravia poskytuje klientom poradenské služby na ovplyvňovanie hlavných rizikových faktorov srdcovo-cievnych a iných neinfekčných chorôb cestou základného poradenstva a špeciálneho poradenstva.
Zodpovedný: oddelenie sociálnych vecí 
Rok 2007 – zriadenie oboch poradní
Financovanie: náklady 50 tis. Sk na počiatočné vybavenie a 60 tis. ročne na prevádzku, ostatné náklady zo súkromných zdrojov

6.3.1.	OSV	Úloha je splnená. Obe poradne od roku 2007 pôsobia v priestoroch Klubu dôchodcov na Osuského 1/a k spokojnosti obyvateľov Petržalky. 	

6.3.2. Zriadiť asistenčnú tiesňovú linku
Popis: Na základe schválenia miestneho zastupiteľstva sa bude asistenčnú tiesňovú linku poskytovať súkromná spoločnosť s prispením európskeho projektu pre 50 seniorov mestskej časti. Linka umožní ich opatrovanie v prirodzenom prostredí a súčasne ich 24 hodinový monitoring. 
Zodpovedný: oddelenie sociálnych vecí 
Rok 2007 – nábeh poskytovania linky
Rok 2008-2010 – realizácia a hodnotenie prínosov
Financovanie: príspevok 75 tis. Sk na technické vybavenie, ostatné náklady z európskych zdrojov a z príspevkov klientov linky

6.3.2.	OSV	Úloha je v roku 2008 splnená. V marci 2008 bola podpísaná zmluva medzi mestskou časťou a neziskovou organizáciou Volanie života, ktorá prevádzkuje asistenčnú tiesňovú linku pre seniorov. V súčasnosti využíva danú službu cca 5 občanov z Petržalky.  	

6.4.   Budeme presadzovať zriadenie zubnej a detskej pohotovosti na území 
         mestskej časti.

6.4.1. Vykonať kroky vo vzťahu k samosprávnemu kraju na zriadenie oboch   
           pohotovostí
Popis: Zrušenie oboch pohotovostí v roku 2004 malo negatívny ohlas vo verejnosti, preto mestská časť oslovila predsedu BSK s návrhom na hľadanie riešenia. Situáciu treba okrem vecných otázok riešiť aj v legislatívnej oblasti. 
Zodpovedný: oddelenie sociálnych vecí 
Rok 2007-2008 – realizácia úlohy
Financovanie:  zo zdrojov zdravotných poisťovní a BSK 

6.4.1.	OSV	Úloha nie je splnená. V roku 2007 sa uskutočnili rokovania s BSK, z ktorých vyplynulo, že je nutná legislatívna úprava (povinnosť lekárov slúžiť pohotovosť). Dohodlo sa, že riešením dovtedy bude rozšírenie možnosti privolať pohotovosť domov s predchádzajúcou telefonickou konzultáciou s lekárom. V roku 2008 prišlo k zmene legislatívy, ktorá zaviedla povinnosť lekárov slúžiť, ale odmena za to je nízka a neatraktívna. Rokovania s BSK v roku 2008 sa neuskutočnili.	

6.5.  Vytvoríme komunitné partnerstvo verejných a súkromných organizácií v 
        sociálnej oblasti, aby spoločne lepšie riešili sociálne problémy 
        Petržalčanov v núdzi.

6.5.1. Zapojiť sa do procesu komunitného plánovania sociálnych služieb (KPSS)
Popis: Vznik reálneho (nie formálneho) komunitného partnerstva je dlhodobý proces, ktorému musí predchádzať reálna spolupráca budúcich partnerov, na neformálnej báze. Od januára 2007 občianske združenie Centrum komunitného rozvoja organizuje pravidelné mesačné pracovné semináre, ktoré majú viesť k vytvoreniu databázy organizácií poskytujúce sociálne služby na území Petržalky, ktorých sa zúčastňuje mestská časť, štátna správa aj neziskový sektor. Cieľom je tvorba Komunitného plánu sociálnych služieb za aktívnej účasti dobrovoľnej koalície partnerských organizácií poskytujúcich sociálne služby a ostatných zainteresovaných subjektov a skupín, ich pravidelné stretávanie, networking, marketingové aktivity, výmena skúseností a spoločné vytvorenie Sprievodcu sociálnymi službami po Petržalke.
Zodpovedný: oddelenie sociálnych vecí 
Rok 2007-2010 – realizácia úlohy
Financovanie:  20 tis. Sk na pravidelne aktualizovaného internetového sprievodcu sociálnymi službami pracovníkmi MČ, 20 tis. Sk na tlačenú verziu sprievodcu, ktorý bude k dispozícií v Kancelárií prvého kontaktu a v Kancelárií sociálneho poradenstva pre občanov a ďalších 20 tis. Sk na jeho aktualizovanú verziu v roku 2009.  

6.5.1.	OSV	Úloha je v roku 2008 splnená. V rámci komunitného partnerstva sa organizujú pravidelné stretnutia s organizáciami, ktoré poskytujú sociálne služby na území Petržalky. V apríli 2008 vznikla internetová stránka „Petržalský  sprievodca“, ktorá bola zverejnená aj ako príloha Petržal-ských novín. Tlačená verzia bude v roku 2009.  	

6.5.2.	Vytvoriť tri komunitné centrá v obytných súboroch Dvory, Háje a Lúky
Popis: Na základe pozitívnych skúseností z Viedne zriadiť v spolupráci s občianskym združením Centrum komunitného rozvoja tri komunitné centrá, ktoré budú zamerané na rozvoj miestnych aktivít (nielen v sociálnej oblasti) a ktoré budú slúžiť na lepšie prepojenie úradu s ľuďmi v jednotlivých častiach Petržalky pri získavaní občanov pre pripomienkovanie a podporu aktivít samosprávy. 
Zodpovedný: oddelenie sociálnych vecí, tlačový referát 
Rok 2007-2008 – realizácia úlohy
Financovanie:  1,5 mil. Sk ročne z európskeho grantu

6.5.2.	OSV,
KS	Úloha nie je splnená. Projektový zámer na zísanie prostriedkov z fondov EÚ na zriadenie komunitných centier zatiaľ nebol schválený, ani penieze na jeho spolufinancovanie.  	

7. Bývanie

7.1. Spoločne s tímom odborníkov pripravíme návrhy na rozšírenie sociálneho bývania a nájomných domov v Petržalke

7.1.1.   Postupne znižovať počet bytov vyčlenených v DOS na Medveďovej  ul. pre
občanov v dôchodkovom veku na stanovenú hranicu tak, aby časť uvoľnených            
bytov bolo možné prenajímať žiadateľom evidovaným v miestnom zozname uchádzačov o nájom bytu (len na dobu určitú bez možnosti zmeny doby nájmu na dobu neurčitú).
Popis: Vzhľadom na to, že v miestnom zozname uchádzačov o nájom obecného bytu evidujeme 1755 žiadostí o nájom obecného bytu, 101 žiadosti o nájom obecného náhradného bytu (spolu o nájom obecných bytov evidujeme 1856 žiadostí) a do DOS evidujeme 8 žiadostí a vzhľadom na to, že momentálne nemá mestská časť žiadne možnosti na rozšírenie nájomného bývania, navrhuje sa získať nové kapacity iným prerozdelením bytov v DOS s tým, že status uvoľnených bytov by bol len na dobu určitú a slúžil by na riešenie naliehavých prípadov. 
Zodpovedný: odd. bytové, odd. sociálnych vecí 
Rok 2008 – stanovenie hranice a zmena VZN
Rok 2008 – 2009 - realizácia úlohy
Financovanie: náklady na úpravu jedného bytu 150 tis. Sk 

7.1.1.	OB	Úloha je v roku 2008 splnená. V roku 2008 bol schválený uznesením č. 156 zo dňa 04. 03. 2008 Štatút Bytu mladej rodiny. V zmysle štatútu bol pridelený v roku 2008 jeden byt v obytnom dome na ul. M. Medveďovej č. 21.	

7.1.2.  Pripraviť výstavbu obytných domov s nájomnými bytmi (s osobitným zreteľom na mladé rodiny).
Popis: Vzhľadom na vysoký počet žiadateľov o nájomné byty a vzhľadom na ponuky, ktoré mestská časť dostala od Spoločnosti pre rozvoj bývania, od GIBu, a aj od súkromných investorov je reálne začať s prípravou výstavby obytných domov s nájomnými bytmi. Časť takto získaných bytov by mohla slúžiť na prechodné bývanie pre mladé rodiny. Bývanie v týchto bytoch by bolo časovo obmedzené (5–6 rokov) a podmienené by mohlo byť napr. aj založeným stavebným sporením s určenou výškou cieľovej sumy (Dom mladej rodiny).
Zodpovedný: odd. bytové a odd. NsM 
Rok 2008 – vytypovanie pozemku a príprava výstavby  
Rok 2008 – 2010 - realizácia úlohy
Financovanie: priame financovanie od mestskej časti sa nevyžaduje, iba vhodný pozemok

7.1.2.	ONsM, URaD,
UKaSP	Úloha je splnená čiastočne. Mestská časť v spolupráci so Spoločnosťou pre rozvoj bývania vytypovala pozemok, ktorý je vo vlastníctve hl. mesta SR. Spoločnosť zatiaľ pripravuje dokumentáciu. Pozemok pre GIB zatiaľ vytypovaný nebol.  	

7.1.3. Zabezpečiť ubytovacie kapacity typu ubytovňa, ktoré by riešilo akútne prípady 
Popis: Vzhľadom na to, že mestská časť nedisponuje žiadnym ubytovacím zariadením, ktoré je v prvom rade potrebné pre zabezpečenie ubytovania v prípadoch, ak tak rozhodne súd navrhuje sa rekonštrukcia existujúceho zariadenia, alebo jeho časti, na typ ubytovňa, ktoré by sa riešilo nielen ubytovanie v zmysle rozhodnutia súdu, ale riešilo by sa aj bývanie pre ľudí, ktorí sa ocitli bez strechy nad hlavou bez vlastného pričinenia, čo vyplýva aj so zákona o obecnom zriadení. 
Zodpovedný: odd. bytové, odd. sociálnych vecí a odd. NsM 
Rok 2008 – vytypovanie priestorov na rekonštrukciu  
Rok 2008 – 2009 - realizácia úlohy
Financovanie: 1 mil. Sk

7.1.3.	ONsM, 
OB	Úloha je v roku 2008 splnená.  Na základe požiadaviek na prestavbu klubu dôchodcov na 5 bytových jednotiek na 12. poschodí DOS Medveďova boli zabezpečené 3 cenové ponuky na vypracovanie projektovej dokumentácie. Bol vypracovaný projekt rekonštrukcie, náklady na projekt vo výške 392 224,- Sk. Projektová dokumentácia odsúhlasená, postúpená na vyjadrenie organizáciám dotknutým v rámci stavebného konania. V rozpočte na rok 2009 je na realizáciu projektu navrhnutých celkom 149 373,- €.  	

7.2  Budeme sa zaoberať možnosťou zníženia nákladov na teplo a motiváciou k úsporám v spotrebe tepla v mestskej časti.

7.2.1.	Zapojiť sa do projektu Display a vykonať energetický audit všetkých verejných 
budov v správe mestskej časti vrátane ich označenia. 
Popis: Projekt Display je zameraná na zhodnotenie energetickej náročnosti verejných budov a zariadení a ich verejne dostupne označenie s vyznačením výsledku energetického auditu. Využiť skúsenosti, ktoré so zapojením do projektu získala samospráva v MČ Vrakuňa. Propagovať aj zapojenie súkromných domov a budov do tohto projektu. 
Zodpovedný: Stredisko služieb školám 
Rok 2008 – realizácia energetického auditu a zapojenie sa do projektu
Financovanie:  do 500 tis. Sk

7.2.1	SSŠaŠZ	Úloha nie je splnená. Zatiaľ neboli uvoľnené finančné prostriedky na uskutočne-nie energetického auditu. Bol vypracovaný Návrh na zlepšenie energetickej hospodárnosti školských objektov, ktorý vychádza z Koncepcie rozvoja hlavného mesta SR Bratislavy v oblasti tepelnej energetiky, ktorý schválilo miestne zastupiteľstvo v decembri 2008.   	

7.2.2.	Navrhnúť na základe získaných skúseností ďalší plán opráv a rekonštrukcií 
s určením poradia podľa najvyššej ekonomickej efektívnosti
Popis: Využiť výsledky energetického auditu verejných budov a spracovať tiež technicko-ekonomické vyhodnotenie doterajších rekonštrukcií a opráv zameraných na úsporu energií a na základe toho navrhnúť plán ďalších opráv a rekonštrukcií, ktorý následne realizovať. 
Zodpovedný: Stredisko služieb školám 
Rok 2008 – spracovanie hodnotenie a príprava plánu opráv a rekonštrukcií
Rok 2009-2010 – realizácia plánu
Financovanie:  okolo 2,5 mil. Sk ročne

7.2.2	SSŠaŠZ	Úloha je splnená. Stredisko vypracovalo zoznam uskutočnených opráv a rekon-štrukcií spolu s plánom opráv a rekonštrukcií školských budov. 	

7.2.3. Podporiť výstavbu alternatívnych zdrojov energie v mestskej časti na výrobu tepla a elektriny (kotolne na biomasu, kogeneračné jednotky) 
Popis: Vzhľadom na skúsenosti Viedne a Brna so zavádzaním biomasy ako alternatíve k plynu pri výrobe tepla a ponuku súkromných investorov v Bratislave a vzhľadom na zámery spoločnosti Dalkia pri výstavbe kogeneračných jednotiek je možné vybudovať v mestskej časti alternatívne zdroje na výrobu tepla a elektriny. Investície by realizoval súkromný investor, pričom mestská časť by podporila projekt poskytnutím vhodného pozemku a garanciou odberu vyrobeného tepla alebo inou formou.
Zodpovedný: prednosta MÚ
Rok 2008 – spracovanie projektu
Rok 2009-2010 – realizácia plánu
Financovanie: bez nároku na priame financovanie, s poskytnutím vhodného pozemku

7.2.3.	prednosta	Úloha nie je splnená. Na mestskú časť bol predložený návrh spoločnosti Intech na výstavbu kotolne na biomasu s pripojením na rozvody tepla v priestore Lúky VIII. O ekonomickej efektívnosti, jeho vplyve na cenu tepla a vplyve na existujú-ce kotolne na plyn sa uskutočnili opakované rokovania medzi spoločnosťou Intech, Dalkia a starostom mestskej časti. K dohode zatiaľ neprišlo. Dalkia predstavila vlastný projekt na využitie slnečných kolektorov na streche jednej zo základných škôl v mestskej časti. 	

7.3.	V súvislosti so skvalitnením bývania a stavom pochôdznych terás 
         začneme s ich postupnou sanáciou zohľadňujúc majetkovo-právny stav 
         a možnosti mestskej časti Bratislava-Petržalka.

7.3.1.	Spracovať pasportizáciu súčasného stavu pochôdznych terás a modelový návrh 
ich postupnej sanácie. 
Popis: Terasy predstavujú dlhodobý a vzhľadom na nejasné majetkové pomery aj zložitý problém na riešenie. Návrh na pasportizáciu, aj za účasti Bytového družstva ako najväčšieho správcu bytov v mestskej časti, a spracovanie návrhu aj za účasti súkromných vlastníkov garáží a jeho postupná realizácia podľa finančných možností je reálny krok dopredu.
Zodpovedný: prednosta MÚ
Rok 2008 – spracovanie pasportizácie a návrhu
Rok 2009-2010 – realizácia plánu
Financovanie: vyplynie z modelového návrhu

7.3.1.	prednosta	Úloha je v roku 2008 splnená. Pasportizácia súčasného stavu pochôdznych terás bola spracovaná v roku 2008. Bol spracovaný návrh komplexnej rekonštrukcie terasy Rovniankova 12-16, vrátane projektovej dokumentácie s celkovým nákladom 27 mil. Sk. Miestne zastupiteľstvo neodsúhlasilo výšku nákladov určenú projektan-tom a schválilo postup čiastočnej sanácie terás s dôrazom na prístupové schodiská, rampy a kanálové vpuste. Takisto schválilo možnosť poskytnúť príspevok na sanáciu terás Bytovému družstvu Petržalka.  	

8. Športovanie

8.1. Podporíme výstavbu nových športových objektov na školských dvoroch, aj menej náročných ihrísk (basketbalové koše, pétanque, volejbal atď.), ako aj ďalšie budovanie cyklistických trás. 

8.1.1. Podporiť projektový zámer výstavby športových objektov na školských dvoroch
v spolupráci so súkromnými investormi 
Popis: Objavuje sa stále viac ponúk na vybudovanie športových objektov v mestskej časti (hokejovej haly, futsalovej, florbalovej haly apod.), s ktorými prichádzajú súkromní investori so žiadosťou o poskytnutie vhodného pozemku.  Ako reálny sa javí model vytypovať vhodné školské dvory na výstavbu konkrétnych športovísk, rozhodnúť o dlhodobom prenájme pozemku so záväzkom partnera vo vybudovanej hale alebo športovisku umožniť športovanie detí z Petržalky ako aj verejnosti. Financovanie výstavby aj jej prevádzku zabezpečí súkromný investor.  
Zodpovedný: odd. ŠKaŠ
Rok 2008 – príprava a schválenie projektového zámeru
Rok 2008 -2010 – realizácia konkrétnych aktivít z projektového zámeru
Financovanie: zo súkromných zdrojov 

8.1.1	OŠKaŠ	Úloha je v roku 2008 splnená. Bol vypracovaný materiál o koncepčných zámeroch rozvoja športu v areáloch základných škôl. V miestnom zastupiteľstve bol schválený prenájom školského dvora ZŠ Prokofievova pre Jednotku Tenisovú školu, ktorá sa zaviazala na výstavbu konkrétnych športových objektov pre tenisovú prípravu aj pre potreby školy. S výstavbou sa už začalo. Miestne zastupiteľstvo odsúhlasilo finan-čnú spoluúčasť 500 tis. Sk pre vybudovanie multifunkčného ihriska s umelou trávou v priestoroch ZŠ Holíčska, ktoré poskytol Úrad vlády SR v hodnote 1,2 mil. Sk. Ihrisko bolo zrealizované a slávnostne otvorené predsedom vlády SR v roku 2008. Záujem vybudovať športovú halu s plavárňou pre verejnosť prejavil Slovenský futsalový zväz v spolupráci so súkromným investorom v nevyužívanej časti školského areálu ZŠ Dudova. Momentálne sa pripravuje projektová dokumentácia. 	

8.1.2.	Vybudovanie športového areálu MŠK ISKRA Petržalka v areáli Základnej školy 
na Budatínskej 61 
Popis: Vzhľadom na rozhodnutie z minulého volebného obdobia o realizácii investície Vienna Gate, ktorá zlikviduje dnešný futbalový areál športového klubu MŠK Iskra Petržalka je potrebné ho nahradiť  iným areálom, ktorý by mal s prispením investora vzniknúť na ZŠ Budatínska 61 a čiastočne v areáli školského športového dvora v ZŠ Dudova 2.
Zodpovedný: Odd. ŠKaŠ, MŠK ISKRA 
Rok 2007-  spracovanie dokumentácie
Rok 2008 – realizácia výstavby štadiónu v rozsahu podľa finančných zdrojov.
Financovanie: Okolo 20 mil. Sk zo zdrojov Vienna Gate a FC Artmedia.

8.1.2	OŠKaŠ	Úloha je splnená čiastočne. Bola spracovaná dokumentácia, boli dohodnuté termí-ny poskytnutia finančných prostriedkov vo výške 10 + 10 mil. Sk s investorom Vienna Gate a FC Artmedia a v lete 2008 sa začalo s rekonštrukciou. Kvôli onesko-reniu dodávok umelej trávy je stanovený termín ukončenia na prvý štvrťrok 2009.	

8.1.3. Pripraviť výstavbu krytej plavárne
Popis: Nedostatok verejných plavární je akútny v celej Bratislave a osobitne v takej veľkej mestskej časti akou je Petržalka. Riešením je vytypovanie vhodného pozemku a výstavba plavárne buď z európskych fondov alebo v spolupráci so súkromným investorom. Zodpovedný:  odd. ŠKaŠ, odd. NsM
Rok 2008 – vytypovanie pozemku a príprava projektu 
Rok 2009 - 2010 – realizácia projektu v závislosti od financovania
Financovanie: 80 mil. Sk z európskych a/alebo súkromných zdrojov

8.1.3	OŠKaŠ	Úloha je v roku 2008 splnená. Pozemok pre výstavbu krytej plavárne a jej napojenie na aquapark zabezpečil so svojich zdrojov Bratislavský samosprávny kraj v priestore určenom na šport na Janíkových roliach pri čističke odpadových vôd. V roku 2008 získal rozhodnutie o umiestnení stavby a momentálne pripravuje projektovú dokumentáciu pre stavebné povolenie. Financovanie je zabezpečené z priorít kraja pre využitie zdrojov z úveru Európskej investičnej banky vo výške 100 mil. Sk. 	

8.1.4. Pripraviť projektový zámer výstavby menej náročných športových objektov 
Popis: Ide o zámer dotvoriť  menšie priestory v mestskej časti na poskytnutie možnosti nenáročného športovania aj za pomoci obyvateľov príslušnej lokality. Primárne by išlo o pétangové ihriská, basketbalové koše, ihriská na volejbal, nohejbal apod. 
Zodpovedný: odd. ŠKaŠ, odd. NsM
Rok 2008 – príprava a schválenie projektového zámeru
Rok 2008 -2010 – realizácia konkrétnych aktivít z projektového zámeru
Financovanie: 300 tis. Sk ročne

8.1.4	ONsM,
OŠKaŠ	Úloha je v roku 2008 splnená. V miestnom zastupiteľstve bol schválený zámer budovania nenáročných športovísk, ktorý predpokladá obnovu vytypovaných asfaltových plôch s doplnením o športové prvky pre športovanie mladých ľudí, ale aj staršej generácie. S realizáciou sa počíta v roku 2009 s finančným krytím vo výške 2 mil. Sk.	

8.1.5. Pripraviť projektový zámer budovania ďalších cyklotrás v mestskej časti 
Popis: Na úrovni BSK bol schválený veľký projektový zámer dotvorenia medzinárodných cyklotrás v kraji, ktoré prechádzajú aj mestskou časťou. V nadväznosti na tento projekt a už existujúce trasy sa budú projektovať ďalšie cyklotrasy v Petržalke.  
Zodpovedný: odd. ŠKaŠ a investičný referát ONM
Rok 2008 – príprava a schválenie projektového zámeru
Rok 2008 -2010 – realizácia konkrétnych aktivít z projektového zámeru
Financovanie: 500 tis. Sk ročne

8.1.5	OŠKaŠ,
ÚRaD,
ONsM	Úloha je v roku 2008 splnená.  V roku 2008 bol vypracovaný materiál Koncepcia a projektový zámer budovania „Zelených ciest“ pre nemotorovú dopravu v mestskej časti, ktorý miestne zastupiteľstvo schválilo 3.2.2009.  	

8.2. Umožníme lepšie využitie športových areálov na školských dvoroch v popoludňajších hodinách, nielen pre voľnočasové aktivity detí, ale aj dospelých

8.2.1.	Zabezpečiť postupné otvorenie školských športových dvorov pre športovanie 
detí, žiakov a verejnosti 
Popis: Zámer otvoriť školské športové areály pre verejnosť bude možné len po určení, kto bude vykonávať pravidelné čistenie areálov, kontrolovať dodržiavanie normatívov znečistenia, kontrolovať dodržiavanie hygienických opatrení, vykonávať dozor na zamedzenie vzniku úrazov, zamedzovať poškodzovaniu školského majetku, dodržiavať čistotu (zákaz fajčenia, používania drog, zákaz vodenia psov, montáž smetných košov...) a riešiť ďalšie praktické otázky. V súčasnosti sú školské športové areály v skutočnosti otvorené a športovaniu prístupné podľa technického stavu športovísk.
Zodpovedný:  odd. ŠKaŠ, SSŠaŠZ
Rok 2008 -  vytypovanie dvoch pilotných areálov škôl a príprava projektu otvorenia školského dvora a riešenie nadväzných problémov
Rok 2009 – realizácia dvoch vybraných pilotných otvorených školských dvorov
Financovanie : 9 mil. Sk z prostriedkov  MČ alebo grantu z Európskeho sociálneho fondu.

8.2.1	OŠKaŠ	Úloha nie je splnená. Skúsenosti s otvorením školského dvora sú zatiaľ iba zo základnej školy Holíčska, kde sa vybudovalo multifunkčné ihrisko (financovanie projektu Úradu vlády SR) pre verejnosť a správu zabezpečuje priamo škola.	

8.3. V spolupráci s občianskymi združeniami a iniciatívnymi rodičmi vytvoríme postup obnovy verejných detských ihrísk a ihrísk v priestoroch materských škôl v zmysle požiadaviek nariadenia vlády SR, vrátane ich ochrany, po predchádzajúcom prehodnotení ich počtu.
8.3.1. Po verejnej diskusii pripraviť postup obnovy vytypovaných ihrísk a určených           ihrísk v priestoroch materských škôl  
Popis: Vzhľadom na prijatie nariadenia vlády SR o podmienkach prevádzkovania verejných detských ihrísk je zjavné, že nie je v silách mestskej časti udržať všetkých viac ako 150 ihrísk v prevádzke a splniť normy nariadenia vlády. Preto sa uskutočnila verejná diskusia, aby bolo vytypovaných zhruba 45 ihrísk, ktoré budú pokrývať potreby v jednotlivých častiach Petržalky a rodičia majú o ne záujem. Do nich sa bude investovať do obnovy herných prvkov, a zabezpečenia ochrany. Podobne sa bude postupovať pri ihriskách v areáloch materských škôl, kde riaditeľky vytypujú ihriská, ktoré zostanú a ostané budú zlikvidované. V postupe budú vytypované potrebné náklady a postupnosť obnovy. 
Zodpovedný: SSŠaŠZ, odd. NsM
Rok 2007 -  verejná diskusia a rozhodnutie o počte a lokalizácii vytypovaných ihrísk
Rok 2008 – spracovanie postupu obnovy a jeho schválenie 
Roky 2008 - 2010 – realizácia schváleného postupu
Financovanie: 1 mil. Sk ročne, vrátane sponzorských zdrojov 

8.3.1	SSŠaŠZ
ONsM,
VPS	Úloha je v roku 2008 splnená. Po diskusii s rodičovskou verejnosťou bol v miestnom zastupiteľstve schválený zoznam 50 verejných detských ihrísk (VDI) určených na rekonštrukciu. V roku 2008 sa rekonštruovalo prvých 15 VDI z plánovaných 18 s celkovým nákladom 7 mil. Sk a tri VDI boli presunuté na rekonštrukciu v ďalšom roku. V roku 2008 bol vykonaný audit priestorov areálov materských škôl, v ktorých sa veľmi pomaly a nekoncepčne postupuje pri obnove hracích  prvkov. Vzhľadom na nedostatok finančných prostriedkov sa do tejto úlohy neinvestuje, pomalé obnovovanie je zväčša z prostriedkov Združenia rodičov školy. I napriek tomu možno areály MŠ hodnotiť ako vyhovujúce s rozdielnou úrovňou vybavenosti. Na budovy MŠ sa postupne montujú osvetľovacie zariadenia na miesta, kde sa v tme zhromažďujú bezprizorné deti a mládež – v roku 2008 nainštalovaných 6 osvetľovacích telies (v roku 2007 ich bolo 5).	

9. Fungovanie miestneho úradu

9.1.	Zlepšíme komunikáciu občanov s úradom a úradu s občanmi tak, aby žiadna pripomienka, návrh na riešenie problémov či myšlienka neostala nepovšimnutá. Vytvoríme Kanceláriu prvého kontaktu v zmysle myšlienky „Miestny úrad pre občana, nie občan pre úrad“. 

9.1.1.	V nadväznosti na skúsenosti iných mestských častí a magistrátu zriadiť 
kanceláriu prvého kontaktu
Popis: Bude potrebné oboznámiť sa so skúsenosťami mestskej časti Staré Mesto a magistrátu pri realizácii tejto myšlienky a následne pristúpiť k vytvoreniu Kancelárie prvého kontaktu. Na to bude potrebné zabezpečiť primerané priestory, zariadenie, dobudovať počítačovú sieť a zabezpečiť výpočtovú techniku a personálne obsadenie zaškolenými zamestnancami.
Zodpovedný:	prednosta MÚ
Rok 2008 – príprava realizačného projektu a zriadenie kancelárie 
Financovanie: do 1 mil. Sk

9.1.1.	prednosta	Úloha je splnená čiastočne. Bol pripravený návrh na zriadenie Kancelárie prvého kontaktu, ktorý miestne zastupiteľstvo schválilo s troma pracoviskami. Bol spracovaný realizačný projekt, ktorý nebol schválený, ani neboli vyčlenené na rok 2009 finančné prostriedky na realizáciu kancelárie.  	

9.2. Spracujeme projekt ďalšej informatizácie miestnej samosprávy (vrátane elektronického zasielania dokumentov pre poslancov) s cieľom zefektívniť činnosť úradu a orgánov samosprávy a umožniť, aby si občania mohli čo najviac agendy vybaviť aj elektronicky cez internet.

9.2.1. Pripraviť projekt informatizácie miestnej samosprávy na báze portálového           riešenia
Popis: Vybudovať portálové riešenie na zefektívnenie systému vnútornej elektronickej komunikácie a prepojenie zriadených organizácií na informačný systém miestneho úradu. K realizácii tejto úlohy je potrebné posúdiť a navrhnúť štruktúru portálu z hľadiska obsahu, hierarchie oprávnení, prepojení a zdieľaní dokumentov, pracovných priestorov a ďalších oblastí komunikácie. Smerom k občanovi využiť prostriedky, ktoré poskytuje Ústredný portál verejnej správy. 
Zodpovedný: referát informatiky, prednosta MÚ
Rok 2008 – predloženie projektu a jeho schválenie
Rok 2009 – 2010 – realizácia projektu
Financovanie: 500 tis. Sk

9.2.1.	Prednosta
OVSaI,
ONsM,
FO	Úloha je splnená čiastočne. V auguste 2008 miestne zastupiteľstvo rozhodlo o vypracovaní koncepcie rozvoja informačného systému mestskej časti externou firmou. V decembri firma ITMG predložila svoj návrh koncepcie, ktorá bola zastupiteľstvom 3.2. vrátená na dopracovanie. Po schválení koncepcie sa pristúpi k jej realizácii. 	

9.2.2. Pripraviť postupné rozširovanie agendy, ktorú si môže občan na úrade vybaviť           elektronicky, vrátane využívania elektronickej podateľne so zaručeným podpisom
Popis:  V súčinnosti s Ústredným portálom verejnej správy začať pilotný projekt poskytovania elektronických služieb, ktoré bude možné vybaviť na úrade vrátane platenia poplatkov a miestnych daní. K tomu zaviesť elektronickú podateľňu, ktorá umožní pracovať so zaručeným elektronickým podpisom. 
Zodpovedný: referát informatiky a prednosta MÚ
Rok 2008 - do 30. 4. 2008 (aj podľa Zákona 275/2006 o informačných systémoch VS)
Financovanie :  500 000,- Sk s DPH 

9.2.2.	Prednosta
OVSaI	Úloha nie je splnená. Z konzultácie s MFSR vyplynulo, že podľa Zákona 275/2006 o informačných systémoch VS nie je mestská časť povinná zaviesť 
e-podateľňu v roku 2008. Projekt elektronickej podateľne a elektronické agendy pre občanov sa pripravovali ako pilotný projekt cez ÚPVS (Ústredný Portál Verejnej Správy).  Systém je pripravený na ostrú prevádzku od apríla 2008, čaká sa na realizáciu zo strany ÚPVS.  Vlastný rozvoj elektronických služieb je závislý od schválenia koncepcie rozvoja informačného systému a od získania prostriedkov z fondov EÚ.	

9.3.	Skvalitníme komunikáciu s občanmi prostredníctvom Petržalských novín.

9.3.1. Pravidelne hodnotiť kvalitu komunikácie s občanmi prostredníctvom novín
Popis: Zabezpečiť operatívne zasadnutia Redakčnej rady novín k obsahovému zameraniu jednotlivých vydaní, pravidelnú informovanosť redakcie o dianí v miestnej samospráve a minimálne dva krát do roka zasadnutie mediálnej rady na základe zmluvy s vydavateľom novín. Rozšíriť internetové vydanie Petržalských novín a jeho prepojenie s webstránkou MČ (minimálne v rozsahu prílohy PN Samospráva).  
Zodpovedný:  tlačové
Roky 2007-2010: na základe zmluvných podmienok
Financovanie: 3,5 mil. Sk ročne

9.3.1.	KS	Úloha je v roku 2008 splnená. V roku 2008 bol v miestnom zastupiteľstve schválený návrh na zriadenie Redakčnej rady a Mediálnej rady Petržalských novín, pričom Redakčná rada sa schádza týždenne a pravidelne hodnotí obsahové zameranie novín i komunikáciu s občanmi. Prepojenie medzi internetovým vydaním Petržalských novín a internetovou stránkou mestskej časti je realizované. 	

9.4. Budeme pracovať ako otvorená samospráva zverejňovaním všetkých dôležitých informácií (vrátane výsledkov výberových konaní, hlasovaní poslancov) na internetovej stránke Petržalky aj nad rámec info zákona a umožníme tak kontrolu a spoluúčasť verejnosti pri výkone samosprávy. Zabezpečíme realizáciu elektronického verejného obstarávania.

9.4.1. V nadväznosti na spisový poriadok spracovať systém zverejňovania dôležitých           informácií na internetovej stránke mestskej časti 
Po
pis: Na internetovej stránke Petržalky sú zverejňované všetky dôležité informácie. V záujme propagácie a zlepšenia prístupu k informáciám posúdiť kvalitu internetovej stránky.
pripraví sa projekt možných obsahových a grafických zmien na internetovej stránke (napr. elektronická úradná tabuľa, informácie o dianí v samospráve a pod.) realizácia zmien na základe projektu a príprava anglickej mutácie základných údajov.
Zodpovedný: referát informatiky a tlačové 
Rok 2007 - príprava systému zverejňovania
Rok 2008 - anglická mutácia stránky 
Financovanie: 100 tis. Sk

9.4.1.	KS,
OVSaI	Úloha je v roku 2008 splnená. Bola  realizovaná anglická verzia web stránky MČ.  Web stránka bola rozšírená o časť Investičná činnosť a tiež linky v súvislosti s prechodom na EURo. V roku 2009 sa pripravuje technologická aj obsahová inovácia internetovej stránky mestskej časti.  	

9.4.2. Zaviesť elektronické verejné obstarávanie
Popis: V nadväznosti na skúsenosti ZMOS pripraviť postup zavedenia elektronického verejného obstarávania, nasadiť ho najprv v jednej oblasti a potom vo všetkých vytypovaných oblastiach. 
Zodpovedný: prednosta MÚ
Rok 2008 - príprava postupu zavedenia a odskúšanie v jednej oblasti
Rok 2009 – zavedenie systému 
Financovanie: 100 tis. Sk

9.4.2.	Prednosta
OVSaI
ONsM	Úloha nie je splnená. So zavedením elektronického obstarávania sa počíta v roku 2009. 	

9.5. Posúdime projekt Internet zadarmo a jeho realizáciu v mestskej časti, vrátane budovania informačných kioskov a verejných prístupových miest. 

9.5.1. V nadväznosti na skúsenosti mesta Prahy pripraviť projekt internetu zadarmo 
Popis: Preskúmať podmienky a úspešnosť projektu internetu zadarmo v Prahe. Na základe týchto poznatkov a súťaže na poskytovateľa WiFi pripojenia spracovať projekt internetu, vrátane technickej špecifikácie a určenia služieb, ktoré bude možné na ňom prevádzkovať. 
Zodpovedný: prednosta MÚ a referát informatiky
Rok 2008 – príprava projektu 
Rok 2009 – 2010 – realizácia projektu 
Financovanie: 50-70 mil. Sk z európskych fondov

9.5.1.	Prednosta
OVSaI
ONsM
KS
FO	Úloha je splnená čiastočne. Po verejnej súťaži bolo vybrané riešenie, že pokrytie bezplatným internetom bude čiastočne realizované budovaním WiFi prístupových miest a rozmiestnením informačných terminálov v Petržalke.
V roku 2008 sa uzatvárali zmluvy a objednávky s vybranými subjektmi, začiatkom roku 2009 bude prebiehať inštalácia zariadení.	

9.5.2. Pripraviť projekt budovania informačných kioskov a verejných prístupových           miest
Popis:  Posúdiť umiestnenie informačných kioskov na strategických miestach Petržalky (Tesco, Aupark, železničná stanica ...), pripraviť a podať projekt na získanie prostriedkov zo štrukturálnych fondov, po získaní prostriedkov zabezpečiť povolenie, resp. prenájom miest pre informačné kiosky, postupná realizácia a propagácia projektu.
Zodpovedný: referát informatiky, odd. finančné 
Rok 2008 – príprava projektu
Rok 2009 – 2010 – realizácia projektu 
Financovanie:  náklady na obstaranie a inštaláciu jedného informačného kiosku – 250 tis. Sk, získané zo štrukturálnych fondov 

9.5.2.	OVSaI
FO
Prednosta
ONsM	Úloha je splnená čiastočne. V roku 2008 bol pripravený návrh rozmiestnenia informačných terminálov na území Petržalky, ktorý zatiaľ nebol prerokovaný.
Realizácia úlohy je závislá od získania prostriedkov z fondov EÚ. 	

10. Moderná Petržalka

10.1.   Zachováme a rozšírime rôznorodosť kultúrnych podujatí pre všetky vekové a vzdelanostné skupiny občanov Petržalky, s podporou podujatí, smerujúcich k šíreniu kultúrnych tradícií a zvykov nášho kultúrneho dedičstva a jeho odkazu pre ďalšie generácie.

10.1.1.	Na základe analýzy prehodnotiť programovú štruktúru a dramaturgickú     
koncepciu KZP, so zameraním na jednotlivé oblasti kultúry a zacielením na                   všetky zložky obyvateľov Petržalky
Popis: V súčasnosti sa realizujú rozmanité dramaturgické podujatia v oblastiach folklórneho umenia a zachovávania tradícií a zvykov nášho kultúrneho dedičstva, v oblasti moderného tanca, divadelného umenia, hudobného umenia, koncertného umenia vážnej hudby, organizujú sa výstavy, festivaly, prehliadky, tanečné podujatia pre rôzne vekové kategórie, realizujú filmové predstavenia, rozmanité programy pre deti a mládež, ale i pre najstaršiu generáciu. Cieľom je analyzovať súčasnú situáciu  a v spolupráci s KZP prehodnotiť súčasnú programovú štruktúru organizovaných kultúrnych podujatí so zadefinovaním cieľových skupín. Na základe analýzy prehodnotiť súčasnú programovú štruktúru a zadefinovať cieľové skupiny podľa vekových skupín. Vychádzajúc z kultúrnych tradícií, ktoré boli na území Petržalky,  realizovať rôzne kultúrne podujatia so zameraním na tieto tradície.
Zodpovedný: odd. ŠKaŠ a KZP           
Rok 2008 -  analýza a prehodnotenie programovej štruktúry
Financovanie: v rámci rozpočtu KZP

10.1.1	KZP	Úloha je splnená čiastočne. KZP predložilo analytický materiál „Kultúrne zariadenia Petržalky v kontexte miestnej kultúry v prostredí Petržalky (genéza, súčasný stav, vízia do budúcnosti)“. Následne tento materiál prerokovala Kultúrna komisia miestneho zastupiteľstva. V roku 2008 prebehla vlastná analýza KZP, ich vypracovaný materiál bol prerokovaný na komisii kultúry dňa 20. 10. 2008 a v poslaneckých kluboch. Tento materiál má byť podkladom pri vypracovaní projektu CONCERTO, organizovaného Európskou komisiou formou partnerstva so zapojením sa mestskej časti na základe uznesenia č. 242 miestneho zastupiteľstva zo dňa 30. 09. 2008. Materiál analyzuje problémy, ktorých riešenie je pre KZP najvážnejšie, predovšetkým rekonštrukcia objektov v ich správe.	

10.1.2.      Rozšíriť propagačné plochy pre propagáciu kultúrnych aktivít 
Popis : Ubúdanie reklamných plôch pre umiestnenie transparentov, ako i výlepových plôch pre programové plagáty a letáčiky, má priamy negatívny dopad na návštevnosť kultúrnych podujatí. Preto navrhujeme v nadväznosti na osadenie troch kovových konštrukcií na Námestí 
Hraničiarov, Romanovej a Wolkrovej ulici ich postupné osadenie v 18 vybratých frekventovaných  lokalitách. 
Zodpovedný: odd. NsM, KZP  
Rok 2008 – 9 pútačov 
Rok 2009 – 9 pútačov 
Financovanie: 450 tis. Sk (náklady na jednu konštrukciu sú cca 25 tis. Sk)

10.1.2	KZP	Úloha je v roku 2008 splnená. Namiesto výroby nových konštrukcií sa po dohode medzi starostom a riaditeľom KZP začali využívať  propagačné  betónové valce v počte 11 kusov, vyrobené  a rozmiestnené pôvodne na  účely predvolebných kampaní, ktoré sú mimo nich nevyužívané. Plnenie si nevyžiadalo žiadne finančné prostriedky.	

10.1.3.  Zmapovať pamiatky historického významu na území Petržalky a preskúmať možnosti ich rekonštrukcie a ďalšieho využitia. 
Popis : Pripraviť pasportizáciu existujúcich historických pamiatok, technických pamiatok a budov historického významu na území Petržalky spolu so zistením prípadných vlastníkov. Preskúmať možnosti financovania ich obnovy, rozšírenia, voľnočasového a kultúrneho využitia na základe existujúcich finančných schém zo štátneho rozpočtu, európskych fondov, grantových mechanizmov a súkromných zdrojov. 
Zodpovedný: odd. ŠKaŠ  
Rok 2008 - 2009 – príprava a realizácia pasportizácie a jej následné predloženie do miestneho zastupiteľstva s návrhom primeraných finančných mechanizmov
Financovanie: 0

10.1.3	OŠKaŠ	Úloha je v roku 2008 splnená. Miestne zastupiteľstvo prerokovalo a zobralo na vedomie zoznam pamätihodností na území Petržalky spracovaný miestnym úradom a schválilo zoznam pamätihodností na zapísanie do zoznamu pamätihodností mesta Bratislavy dňa 3.2.2009. 	

10.2  V spolupráci so súkromným sektorom budeme iniciovať vytvorenie 
         Komunitnej nadácie Petržalka na podporu verejnoprospešných aktivít.

10.2.1.  Vytvoriť Komunitnú nadáciu Petržalka
Popis:  Najprv treba zhodnotiť fungovanie obdobnej nadácie v minulých volebných obdobiach a pripraviť projekt jej fungovania v tomto volebnom období, aj s vytypovaním vhodných partnerov zo súkromnej sféry pôsobiacich v Petržalke pre založenie nadácie.
Zodpovedný: prednosta MÚ
Rok 2008 – spracovanie projektu nadácie
Rok 2009 – založenie nadácie
Financovanie: minimálne 1 mil. Sk ročne, zo súkromných zdrojov 

10.2.1	prednosta	Úloha nie je splnená. V roku 2008 sa uskutočnila inventarizácia dokumentov po bývalej Komunitnej nadácii Petržalka. Projekt jej nového fungovania zatiaľ nebol pripravený, aj vzhľadom na ponuku Komunitnej nadácie Bratislava, že by nadácia Petržalka mohla fungovať ako jej súčasť a využiť všetky zabehnuté mechanizmy, ktoré Komunitná nadácia Bratislava má. 	

10.3.	Budeme podporovať spoluprácu s neziskovými organizáciami   
           v Petržalke a rozvoj aktívnej občianskej spoločnosti.
10.3.1.	   Raz ročne hodnotiť v miestnom zastupiteľstve spoluprácu s neziskovým 
sektorom
Popis: Mestská časť bude naďalej  podporovať spoluprácu s neziskovými organizáciami poskytovaním finančných príspevkov na ich činnosť na základe projektov, ako aj poskytovaním vhodných priestorov pre ich aktivity.  Rovnako bude poskytovať priestor pre prezentáciu aktivít neziskových organizácií na podujatiach mestskej časti (napr. JaPKo na Dňoch Petržalky) a prezentáciu výsledkov ich práce v Petržalských novinách. Úroveň spolupráce bude hodnotiť raz ročne v zastupiteľstve aj s uvedením konkrétnych výsledkov spolupráce.
Zodpovedný: prednosta MÚ, vedúci oddelení
Rok 2008-2010 – každoročné hodnotenie
Financovanie: 2 mil. Sk na podporu neziskových organizácií

10.3.1	KS,
oddelenia úradu	Úloha je v roku 2008 splnená čiastočne. Kancelária starostu každoročne predkladá do miestneho zastupiteľstva  informáciu o poskytnutých dotáciách v zmysle VZN, ale hodnotiaca správa o spolupráci s neziskovým sektorom nebola zatiaľ predložená. 	

10.4  Pripravíme víziu dlhodobého rozvoja Petržalky do roku 2020 a dáme ju na verejnú diskusiu obyvateľom aj odbornej verejnosti.

10.4.1.	Pripraviť dlhodobý program rozvoja mestskej časti a dať ho na verejnú aj 
odbornú diskusiu
Popis: Na splnenie tejto úlohy bude využitý schválený územný plán mesta, ktorý v textovej časti obsahuje výhľad v jednotlivých oblastiach až do roku 2030. Rovnako využijeme prípravu Plánu hospodárskeho a sociálneho rozvoja mestskej časti, ktorého spracovanie vyplýva zo zákona, vrátane PHSR mesta a kraja. Na základe toho ponúkneme dlhodobú víziu a predložíme ju na verejnú diskusiu aj diskusiu odborníkov, ktorých prizveme aj k spracovaniu dokumentu.
Zodpovedný : prednosta MÚ
Rok 2007 – spracovanie PHSR mestskej časti 
Rok 2008 - verejná diskusia na tému  „Ako má Petržalka vyzerať v roku 2020“
Financovanie: 500 tis. Sk na spracovanie PHSR

10.4.1.	prednosta	Úloha je splnená čiastočne. V roku 2007 bol spracovaný a schválený Plán hospodárskeho a sociálneho rozvoja mestskej časti. Jeho plánovaná aktualizácia sa zatiaľ neuskutočnila. Verejná diskusia na tému budúcnosti Petržalky nebola v roku 2008 zorganizovaná. 	

V Bratislave 3.3.2009